04/12 Aniztasun afektibo-sexualak eta genero-identitateak EZ dute adinik ezta mugarik ere – Gehitu.org\nHome > Albiste Nabarmenak > 04/12 Aniztasun afektibo-sexualak eta genero-identitateak EZ dute adinik ezta mugarik ere\nJardunaldi honetan aniztasun sexogenerikoak pertsona helduengan duen dimentsio soziala aztertu nahi dugu.\nSexu-afektibitate edo genero-identitate ez normatiboa duten pertsonek aurreiritziei eta hainbat diskriminazio moduri egin behar diete aurre egunero. Baina zehazki, LGTB pertsona helduak kolektibo kaltebera dira, gizartearen gehiengoak eta kolektiboak berak bazter uzten dituena.\nPertsona horiek gero eta kalteberagarritasun gehiago batzen dituzte zahartzen diren heinean, izan ere, LGTBI kolektiboko kide, emakume, etorkin eta abar izateaz gain gerora sortutako pobrezia edo desgaitasunak jasateko duten arriskua areagotu egiten baita.\nHorregatik, funtsezkoa da pertsona horien espezifikotasunak eta berezitasunak kontuan izango dituzten politika sozialak lantzea, neurri handi batean arretarik eskaintzen ez zaien beharrizan espezifikoak dituztelako.\nFELGTBk (Lesbiana, Gay, Transexual eta Bisexualen Estatuko Federazioa) egindako azterlan baten arabera, 65 urtetik gorako LGTBI herritarren % 52 bakardadean bizi dira, eta adin hori duen Espainiako gizartearen guztizkoa, ordea, % 24 da. Era berean garrantzitsua da adieraztea zahartzeari lotutako kezka nagusia bakardadea dela, eta horixe diote 1965. urtea baino lehenago jaiotako LGTBI pertsonen % 57k.\nEra berean, azterlanetik ondoriozta daiteke elkarrizketa egin zaien pertsonen % 4k bakarrik erabiltzen dutela pertsona helduei zuzendutako baliabide sozialen bat, eta erabiltzen ez dutenen % 44k adierazi dute ez direla bertara joaten ez direlako beraien beharrizanetara egokitzen. Gainera, % 55ek bakarrik adierazten diete gizarte- eta osasun-zerbitzuetako kideei LGTBI pertsonak direla, horren arrazoia baztertua izateko beldurra edota lotsa izanik, besteak beste.\nAPUNTATZEKO KLIKATU HEMEN\n9:15-9:30 Parte-hartzaileen kreditazioa eta erregistroa\n9:30-10:30 Hitzaldia: “La mirada de un hombre gay, desde la segunda mitad de la vida”\nHizlaria: Federico Armenteros (Fundación 26 de diciembre\n10:30-11:30 Hitzaldia: “Experiencias e historias de las personas mayores del colectivo LGTBI en Nicaragua”\nHizlaria: Maria Teresa Blandón Gadea (Nikaraguako La Corriente Feminista)\n12:00-13:00 Hitzaldia: “Mayores sin armarios, Historia, Lucha y Memoria”\nHizlaria: Montse Gonzalez Montenegro (Colectivo Gamá)\n13:00-14:00 Hitzaldia: “Retos y luchas actuales de las personas mayores del colectivo LGTBI en Guatemala”\nHizlaria: Jorge López Sologaistoa (OASIS-Organización de Apoyo a una Sexualidad Integral frente al Sida)\n14:00-16:00 Atsedenaldia, bazkaltzeko\n16:00-17:30 Mahai-ingurua: “Aniztasun afektibo sexualaren aurrean bizitzaren bigarren erdian dirauten zailtasunak eta aurreiritziak”\nModeratzailea: Jesús Estomba (Gehituko kidea eta Eusko Jaurlaritzako Berdindu zerbitzuko koordinatzailea)\nParte-hartzaileak: Maria Teresa Blandón (Nikaragua), Antxon Quiroga Iturralde, Koldobike Mujika, Fernando San Martin.\nLGTBI pertsona heldu batek zein zailtasuni egin behar die aurre erakunde publikoekin duen tratuan?\nNolako eragina du panorama sozial eta politikoak pertsona helduen orientazio sexual eta afektiboa bizitzeko moduan?\nZure pertzepzioaren arabera, nolako bilakaera izan du LGTBI kolektiboko pertsonen onarpenak gure gizartean?; Aurreiritzi zehatzen bat al dago LGTBI kolektiboko pertsona helduen aurrean?\n17:30-18:00 Ondorioak eta Osoko Bilkura\nMiren Arakistain ezagutu, Gehituko boluntaria\nSexualitate, genero eta hezkidetza tailerra 2021/04/30\nGehitu, 3 May, 2021 1 min read\nGehitu, 28 September, 2021 1 min read


2018/12/14 :: 17:35\nHerriari hitza eman diezaiotela eskatu diegu Alfonso Alonso eta Borja Semperri\n2017/10/17\tNazioartea\t- Elkartasuna\n78ko erregimena sustengatzen duen Partido Popularreko bi kideren bisita desatsegina izan dute CAFeko instalazioetan, gaur goizean: EAEko Partido Popularreko presidente Alfonso Alonso, batetik; eta Gipuzkoako Partido Popularreko presidente Borja Semper, bestetik. CAFeko Enpresa Batzordeko kideok, unea probestuz, egungo egoera sozio-politikoan beraiek kide diren alderdiak duen erantzukizuna aurpegiratuz gutun bat eman diogu eskura, LABen ekimenez.\nMobilizatzera deitu ditugu langileak, Sanchez eta Cuixarten atxiloketen aurrean\nKataluniako parlamentuak independentziarako adierazpena onartu zuen pasa den astean, etenaldian geratu zena bide negoziatu eta adostuari aukera eman nahian, hau da, negoziaziorako ate bat zabalik utzita. Orduan esaten genuen Espainiako Estatuak ez zutela kontutan hartuko negoziaziorako eskaintza hau. Gure aurreikuspen ilunenak bete dira. Ukazioa eta errepresioa erabili du orain arte Estatuak, debekua eta mehatxua, eta bortizkeriaz erantzun dio prozesuari.\nTorraspapelek Kataluniako prozesuaren aurka egin izana salatu dugu\n2017/10/11\tNazioartea\t- Elkartasuna\nLeitzako Torrespapeleko LABen atal sindikalak salatu nahi du enpresak Kataluniako prozesuaren kontrako estrategiarekin bat egin duela. Torraspapel taldeak egoitza soziala Bartzelonatik Madrilera eramatea erabaki du. Enpresak aitzakia bezala erabili du Katalunian sortutako ziurgabetasun egoera.\n2017/10/07\tNazioartea\t- Harremanak\nGaur Urriak 7 larunbata, Euskal Herriko Askapena erakunde internazionalistak bere 30. urteurrena ospatu du, eta LAB sindikatua bertan egon da, Askapenako kideekin batera Berriozarren. Egun seinalatu honetarako egun osoko egitarau bat antolatu dute bertaratu diren guztientzat, eta eguerdiko 12etan Ekitaldi politiko bat izan da Berriozargo musika eskolan. LAB bertze hainbat eragilerekin batera ekitaldi horretan egon da.\n2017/10/05\tNazioartea\t- Elkartasuna\nEuskal Herriko langileria #kataluniarekin dago\n2017/10/03\tNazioartea\t- Elkartasuna\nGreba eta mobilizazio eguna izan da gaur Katalunian. Euskal Herrian ere, gure babesa adieraziz eta Espainiako estatuaren errepresio salatuz, milaka lagun kalean izan gara gehiengo sindikaletik egindako deialdiari jarraituz. Goizean elkarretaratzeak egin ditugu lantokiz-lantoki eta herriz-herri (IKUS @LABsindikatua) eta arratsaldean Donostia, Iruñea, Bilbo eta Gasteizen manifestazioak burutu ditugu "Katalunian nahiz Euskal Herrian Herriak erabaki" lelopean.\nMobilizatzen jarraituko dugu erabakitzeko eskubidearen alde\n"Herri oso bat dago martxan Catalunyan" Koldo Saenz, LABeko Nazioarteko Idazkaria\nGreba eta mobilizazio eguna izan da gaur Katalunian. Euskal Herrian ere gure babesa adierazi nahi izan diegu egunez egun mobilizatzen ari diren guztiei, Horregatik gu ere kalera irten gara. Euskal Gehiengo sindikalaren deialdiari erantzunez milaka lagunek erabakitzeko eskubidea ozen aldarrikatu dute hego Euskal Herriko hiriburuetako kaleetan.\n2017/10/02\tNazioartea\t- Elkartasuna\nGarbiñe Aranburu: "Miresgarria da herritarrak Catalunyan ematen ari diren lezioa" #kataluniarekinBat\n2017/10/01\tNazioartea\t- Elkartasuna\nPP-PSOE estatu paktoaren aurrean, Euskal Herrian demokraziaren eta erabakitzeko eskubidearen aldeko herri akordio bat behar dugu\nGaur, urriak 1, egun garrantzitsua da Katalunian, milaka herritarrak bozka bidez beraien etorkizuna erabakitzen ari dira. LABentzat, berebiziko garrantzia du hitzordu honek eta ez du hutsik egin nahi izan. LABeko Idazkari Nagusi Garbiñe Aranburu buru duen ordekaritza bat han da goizean goizetik.\nMobilizaziora deitu ditugu euskal langileak erreferendumaren bezperetan, Kataluniaren alde eta demokraziaren alde\n2017/09/29\tNazioartea\t- Elkartasuna\nLAB sindikatuak bere babes osoa adierazi nahi dio Kataluniako erreferendumari urriaren 1aren bezperetan, eta langileei horren alde mobilizatzeko deia luzatu nahi die, helburu horrekin lotutako ekimen ezberdinetan.\n"Ziur gaude euskaldunok ere egunen batean bozkatuko dugula"\n2017/09/28\tNazioartea\t- Elkartasuna\nELA, LAB, ESK, Steilas, Etxalde eta Hiru sindikatuak urriaren 1ean Katalunian egingo den erreferenduma babesteko irten gara gaur kalera, Hego Euskal Herriko lau hiriburuetan. Bilbon, LABeko idazkari nagusi Garbiñe Aranburuk hartu du hitza; Iruñean, berriz, Imanol Karrerak. LABeko ordezkariek argi dute: "Mobilizatua dagoen herri bat gauza handiak lortzeko gai da".\nEuskal erakundeek Kataluniari babesa eskain diezaiotela eskatu dugu Gasteizen, Iruñean eta Baionan\n2017/09/27\tNazioartea\t- Elkartasuna\nLABek idatzi bat erregistratu du gaur Euskal Herriko hiru instituzioetan: Gasteizen, Eusko Jaurlaritzan; Iruñean, Nafarroako Gobernuan; eta Baionan, Euskal Elkargoan. Erakundeek erreferendumaren mesedetan joka dezatela eskatu dugu dokumentuan.\nLABek eta ELAk dei egiten dugu Kataluniako erreferendumari babesa agertzeko Bilbon larunbatean izango den manifestaziora\n2017/09/27\tNazioartea\t- Hitzaldiak\nAtzo Irailak 26, Besaingo Igartza jauregian LABek antolatuta hitzaldi bat egon zen "Proces Català, Erabakitzeko eskubidea eta aldaketa soziala"-ren inguruan. 60 bat pertsonek hartu zuten parte Intersindical Alternativa de Catalunyako (IAC) Eduard Lucas eta Intersindical CSCko Roser Palolek emandako hitzaldian eta hitzaldiaren bukaeran kontzentrazio bat egin zen Urriaren 1eko Kataluniako erreferendumari babesa emateko.\n2017/09/25\tNazioartea\t- Hitzaldiak\nErabakitzeko eskubidea eta aldaketa soziala izango ditu ardatz bihar, irailak 26, egingo dugun hitzaldiak. Beasaingo Igartzan izango da, 18:30ean, IAC sindikatuko Edu Lucas eta Intersindical-CSCko Eduard Suarezen eskutik. Hitzaldia eta gero, 20:00etan, elkarretaratze bat egingo dugu Kataluniako prozesuaren alde.\nDavid Rincon eta Hanburgoko G20ko bileran kartzeleratuak askatzearen aldeko manifestazioan parte hartzeko deia egiten dugu\n2017/09/22\tNazioartea\t- Errepresioa\nUztaila hasieran, G20ak goi bilkura egin zuen Hanburgon (Alemania). Bertan, munduko langileon eta oro har, munduko herritarron kontrako politikak diseinatu eta adostu zituzten; horrela, berriro ere, gutxiengo batek gehiengoaren etorkizunaren gain erabakitzeko oinarriak jarri zituzten.\nZerbitzu publikoetako delegatuak, Catalunyarekin bat\nCatalunyako erreferendumaren aldeko alea jarri nahi izan dugu zerbitzu publikoetako LABeko delegatuek. Hala, elkarretaratzeak egin genituen atzo egin genituen delegatuen batzarrak zirela eta; Lasarten, Irakaskuntzako Nazio Komitea egin zela aprobetxatuta; Lakuan, ELArekin batera, Adiministrazio orokorreko batzarra zela eta; eta Altsasun, udal eta foru administrazioetako delegatuen batzarraren ondoren.\nIgor Arroyo: “Agerian geratzen ari da demokrazia mozorro bat besterik ez dela Espainiako Gobernuarentzat”\n2017/09/20\tNazioartea\t- Elkartasuna


Albisteak | Página 2 | Oiz Egin\nBaserri hondakinen gaikako bilketa Durangaldean eta Lea-Artibain\nAurten ere Baserri Hondakinen Gaikako Bilketa burutuko da Durangaldean eta Lea-Artibain. Jasoko diren baserri hondakinak fitosanitarioak, zoosanitarioak eta hondakin plastikoak izango dira. 2017. urtean bilketak berritasunak ditu. Aurreko urteetan ez…\nLea Artibaiko Urriko Azoka Nagusia Markinan urriak 8an\nLea-Artibai Landa Garapenerako Alkartearen eta Lea-Artibai eskualdeko udalerrien eskutik, Markina-Xemeingo udalerrian XXXIV Lea-Artibaiko Urriko Azoka Nagusia ospatuko da datorren urriaren 8an. Lea-Artibaiko eskualdean urtean antolatzen den Abeltzain eta Nekazal Azoka…\nBaserri hondakinen gaikako bilketa DIBAN eta MIBAN\nIrailaren 28 eta 29an Durangaldean eta Lea-Artibain baserri hondakinen gaikako bilketa burutuko da MIBA eta DIBA kooperatibetan. Bertan hondakin fitosanitarioak eta zoosanitarioak jasoko dira. Baserrian sortzen diren hondakin berezien birziklatzea…\nArtisau, elikadura eta landare azoka Mañarian\nDatorren igandean, maiatzak 22an Mañarian ospatuko dute XXI. Artisau, elikadura, eta landare azoka. Gainera, aurten XX. edizioa ospatuko dute baita ere Azpi Gorri ahuntzaren azoka monografikoa. Igandean izango da Mañarian…\nJan Alai pintxoen jaialdia Amorebieta-Etxanon\nAmorebieta-Etxano pintxo zaleen topagune bihurtuko da eguaztenetik domekara. Jan Alai pintxo lehiaketan 44 jatetxe edo tabernek parte hartuko dute eguaztena maiatzak 25etik 29ra bitartean. Aurten ere Jan Alai lehiaketa herriko…\nLanda eremuko ostegun ekintzaileak 2016 Fraisoron\nHAZIk 2016rako Landa Eremuko Ostegun Ekintzaileak antolatu ditu. Datorren maiatzak 26an, Zizurkilgo Fraisoro Eskolan hurrengo formazio eguna emango da. Aztertuko den gaia "Nire negoziorako fidantzak" izango da. Bertan atal teoriko…\nBerriatuako Nekazal eta Arrain Kontserben Azoka zapatuan\nNekazal eta Arrain Kontserben Azoka ospatuko da zapatu honetan, apirilak 30ean Berriatuan. 25 postuetan gehien bat inguruko ekoizleek euren produktu ederrak jarriko dituzte erakusgai eta salgai. Azoka goizeko 10:00etatik 14:00ak…\nGaxure proiektua aurkeztuko da apirilak 20an Bilbon\nGaxure, Markina-Xemeingo Leartiker zentro teknologikoan sortutako produktu gastronomiko berritzailea da. Produktu ha apirilak 19an, martitzenean, Bilboko Yimby aretoan aurkeztuko dute. Proiektuaren sustatzaile taldeagaz gain, Imanol Pradales, Bizkaiko Foru Aldundiko Ekonomi…\nGaraiko landare azoka jendetsua domekan\nApirilak 17an , domekan, Landare eta Lorezaintza azokaren hirugarren edizioa antolatu zuten Garain. Eguraldia lagun izanik, azoka jendetsua izan zen Garain. Sekulako giro jatorraz gozatu zuten Garaira bertaratu ziren bisitari…\nSagardo eguna Garain otsailaren 27an\nOtsailaren 27an, zapatuan, Garaiko frontoian ospatuko dute Sagardo Eguna. Festa arratsaldeko 18:00etan hasiko da. Berton, garaitar gazte batzuk ekoizturiko sagardo mota bien dastaketa burutuko da. Kopadua parrillan egindako produktuen dastaketarekin…\n2 orrialdea 4-koa


Herrero, irentzaile - - uztarria.eus\nMiel A.Elustondo 2016-12-01 17:30\nJainkoaren bideak asmaezinak direla esaten dut nik, askotan, gauzak zer dela-eta etortzen zaizkidan burura ez dakidanean. eta zergatik etortzen dira akordura oroitzapen, pertsona, gertatu jakin batzuk, eta ez beste batzuk? badakit internetera joz gero, galdera itxura antzean formulatu, eta baldar eginda ere, erantzuna jasoko dudala. dena interneten dagoela esaten dute, baina gezurra da.\nnahiz eta nire galdera horren erantzuna niri sareak eman, dena ez dago interneten. ez dago. eta nire galdera horren erantzuna emango balit ere, bost inporta. neurozientziaren batek giltza askatuta ere, sentipen horixe nik, ez dudala nire buruaren pentsamenduaren norantza zuzentzeko ahalik. hor dabil hori beti libre, gogo ilunak ematen diona gogo axalera ekarriz. eta, hortaz, zer dela-eta etorri zait herrero gogora? lagun onakeko haundien entrenatzailea izan zen aspaldi, oso aspaldi, oso txikiak gu, batere eskatu beharrik gabe garmendipera libre sartzen uzten gintuzten, behintzat. prakamotxetan ibiliko ginen garaian, seguruenera. ez genuen futbola entenditzen. gure auzoak ikusten genituen han, edo jakiten genuen lagun onaken jokatzen zutela, eta gauza haundi xamarra zen. herrikoak herriko ekipoan, lagun onak haundian eta lagun onak txikian. baliteke kamixeta txuri-berdeak ibiltzea orduan, ez dakit, nire begiek lokatza besterik ez zuten ikusi egun hartan. eta ez dakit ez ote ziren bi egun izan. batean, partidua bukatu eta haserre herrero. oso haserre. hain haserre, bero-bero bere onetik irtenda. bukatuta zegoen partidua. gu, mutikoxkorrak, kalera aldeko atearen atzean, jokalariak aldagelara hartu behar zuten bidean. bukatu da partidua eta badatoz jokalari denak. han da arbitroa ere, eta herrero, haserre. hartu du baloia eta arbitroari bota dio, eta hau eta hura ere esan dio. lotsagabetik gora, inondik ere. ez dakit besterik izan zen, pentsatzen dut izango zela, baina iskanbila ez zela askoz gehiago izan uste dut. eta, orduan, zergatik etortzen zaidan behin eta berriz eta askotan burura irudi hura ez dakit. horregatik esaten dut jainkoaren bideak asmaezinak direla, esplikaziorik ez daukadalako. herrero, beti estimatu dudana, gogo onez agurtu izan dudana beti, oraintxe agurtuko nukeena. pasadizo hartaz akordatzen ote den galdetuko nioke... pentsatzen jarrita, oraingo eskola-kirolean –futbola, saskibaloia, gimnasia erritmikoa–, gurasoek, umeek, entrenatzaileek ibiltzen duten jarrerak eraman nau hortik. ez dakizuet. baina, orduan, zergatik ekartzen dit nire barruko buruak nire kanpoko burura irentzaileren irudi hura, joseinaziorena, herreroren garai hartan bertan, partidu hartan bertan edo beste batean, baina sasoitsuan, penalti-txanda batean, lokatzetan orduan ere, eta jokalariek penaltiak bota eta bota irentzaileri, haiek alde batera eta joseinazio kontrako aldera airean salto beti. beti miretsi ditudan bi, herrero eta irentzaile.\n(Azaroko Uztarria aldizkarian argitaratutako artikulua)


Gabiriako Errezil Sagarra: urtarrila 2019\nEgilea: Gabiriako Errezil Sagarra ordua: 17:28 iruzkinik ez:\n2019(e)ko urtarrilakren 16(a)\nGabiriako errezil sagarraren ekoizpena eta aldakuntza ziurtatzeko, proiektu bat diseinatu dute Erbie elkartea eta Gabiriako Udalak, elkarlanean. Sagar hori urteroko maiztasunarekin eta kalitate irizpide egonkortu batzuekin lortzea da helburua. Horrekin batera, ekoizpen horrek herriko nekazaritzan eta kulturan daukan tokia etorkizunean mantetzea ere bai.\nGOIERRIKO HITZAren erreportaia. Klikatu hemen.\nEgilea: Gabiriako Errezil Sagarra ordua: 11:51 iruzkinik ez:


Sarako Lezeetako prezioak, orduteguiak eta irekitze garaiak\nSarako lezeen bisitatzeko\nUrtean 11 hilabetez idekiak !\nAterpean, eta beti 14°tan, Sarako Lezeak edozein eguraldiarekin bisitatzen ahal dira !\nAHOLKUA : Udan, bisiten hastapena 15 minutu guziz hasten dira. Bainan batzutan, egun euritxuetan bereziki, itxarotea luzea izaten ahal da. Kasu hontan, hobe duzue goizean edo arratsalde bukaeran etortzea.\nIkusi jarri ditugun neurriak baldintza onenetan etortzeko :\nCovid-19ren aurkako neurriak\nAintzinetik egindako erreserbak nahiago ditugu, gure webgunearen bidez edo 64 departamentuko turismo bulego batetik (edo turismo bulego baten webgunetik).\nGunearen idekitze ordutegia 2022\nOtsailaren 7tik Martxoaren 31ra : Astelehenetik Ostiralera: 14:00etatik 17:00etara*.\nApirilaren 1etik Irailaren 30era : Egunero 10:00etatik 18:00etara*\nUrriaren 1etik Azaroaren 6ra : Egunero 10:00etatik 17:00etara*\nAzaroaren 7tik Abenduaren 31ra : Astelehenetik ostiralera 14:00etatik 17:00etara*\nHetsia : Hetsia Abenduaren 25an eta 26an.\nUrteko itxiera : Abenduaren 31tik 2023ko Otsailaren 5erat barne.\nMegalitiko parkea eta museoa azken bisitaren bukaeran hesten dira.\n* azken bisita gidatuaren abiatzea.\nOtoi, zatozte sarrerak hartzera harreran, bisita hasi baino 30 minutu lehenago.\nZure sarrerak erreserbatu ezazue\nEtorri aintzin :\nZure bisitaren ordua eta eguna hautatu ezazu aintzinez erreserbatzean.\nAukeratutako bisita zure hizkuntzan ez baldin bada, telefonoan audiogida deskargatzea proposatzen dizugu urririk, bisitaren iruzkinak euskaraz, gaztelaniaz, ingelesez edo frantsesez entzuteko. > Xehetasun gehiago\nSarako lezeen gunean bertan :\nZatoz 30 minutu lehenago harrerarat, sartzeko txartelak eskuratzeko.\nGure tokiko museoa eta parke megalitikoa dohainik sar daitezke bisitaren aurretik edo ondoren.\nKontuan izan azken bisita gidatuaren amaieran aldi berean hesten direla !\nGida batek zurekin izanen da ordu bateko bisita gidatuan (15 minutuko aurkezpen-bideo bat ikusiko duzu eta 45 minutu haitzulo barnean izanen zirezte).\nKontuan izan : gobernuak ezarritako osasun neurriak ikusita, gune museoa eta bideo gela hetsiak izaten ahal dira.\nSartzeko prezioaren truke, 45 minutu bateko bisita gidatua egin eta parke megalitikora sar zaitezkete.\nHelduak : 10€\nHaurrak (5 urtetik 13ra barne) : 6€\nAhalmen urriko pertsonak : 6,5€\nLezearen azpiko partearen bisita. Eskertzen zaituztegu bisitaren bezperan bederen gurekin harremanetan sartzeaz, bisita aukerak ezagutzeko eta guri ahal bezain ongi antolatzeko parada emateko, zuei harrera baldintza onenetan eskaintzeko gisan.\nNerabe (14 urtetik 17 urtera) : 8,5€\nIkasle (ikasleen txartela erakutsiz) : 8,5€\nFamilia (2 heldu + 3 haur) : 32€\n2 heldu + 3 haur pagatzen dituzten. Haur (5 - 13 urte)\nHelduak : 8€ / pertsona\n1 urririk gidariarentzat eta 1 urririk laguntzailearentzat.\nNerabeak (14-17 urte) : 6,5€ / pertsona\nHaurrak (14 urte petikoak) : 5€ / haurra\nLaguntzaile 1 urririk 8 haurrentzako.\nOrdaintzeko, txartelak nahiago ditugu.\nHala ere, onartzen ditugu txekeak, oporretako txekeak (ez dugu dirurik itzultzen oporretako txekeekin), Euro edo Eusko monetak (bainan ez txartela, kasu!). Sarako udalak moneta truke bulego gisa egiten du Euskorentzat.


Hekimen Euskal Hedabideen Elkartearen agerraldia Legebiltzarrean • ZUZEU\nAztertzeko euskarazko hedabide nagusiekin batera, behar diren neurriak, dotazio ekonomikoa barne, hizkuntza normalizaziorako funtsezko izaera duten aldetik, horien jarraipenerako behar dituzten baldintzak izan ditzaten.\nKudeatu ditzala euskarazko hedabideei zuzendutako diru laguntzak aurreko ataleko irizpideekin bat etorriz, beti ere hedabideen eraginkortasuna kontuan hartuz eta gizarte pluraltasuna errespetatuz.\nDagozkion deialdiak urtearen hasieran plazaratu.\nAlberto Barandiaran Legebiltzarreko agerraldian.\nGarbi dago hedabideen garrantzi estrategikoa hizkuntzaren biziberritzean. Toki askotan azpimarratu da, eta eragile askok nabarmendu dute, berau dela hizkuntzaren normalizazioa bilatzen duen edozein egitasmoren oinarrietako bat. Hedabideak hizkuntz komunitatearen leihoak dira: hortik transmititzen da komunitatearen beraren errealitatea, eta bertatik jasotzen du komunitate horrek elkarren eta munduaren berri. Gainera, hedabide sare indartsu eta dinamikoa pluraltasunaren bermea izan daiteke, eskaintza aniztasuna baita, hedabideen presentziaren bidez, iritzi aniztasunaren oinarrietako bat.\n2015. urtean, Hekimen elkarteko hedabideen webguneek 18,1 milioi bisita izan zituzten, inoizko bisita kopururik altuena. 2011. urtetik 2014. urtera bitarte, %32 igo ziren bisitok eta azken urtean, iaz alegia, goranzko joera indartu egin zela azpimarratu behar da: 2011. urtetik 2015. urtera %73,4koa izan zen igoera?. Joera horren erakusgarri, 2015. urteko maiatzean bildu zuten Hekimeneko webguneek inoizko bisita kopuru altuen: 1.871.717 hain zuzen ere.\nHiru kontzepturen inguruan egituratu dute lana: lehenik, eragin soziala duen balio ekonomikoa neurtu dute, hau da, hedabide horrek zenbat pertsona dituen soldatapean, inguruko hornitzaileei zenbateko erosketak egiten dizkien, zenbat diru inbertitzen duen inguru hurbilean eta abar; bigarrenik, balio sozial espezifikoa: euskarazkoetan, adibidez, hizkuntzaren normalizazioan edo lurraldearen kohesioan eginiko ekarpenak izan litezke arlo honetan aintzat hartu beharreko puntuetako batzuk; hirugarrenik, Administrazioari zerga bidez (Pertsona Fisikoen Gaineko Zerga, Gizarte Segurantza, Balio Erantsiaren Zerga, Sozietate Zerga…) itzultzen zaiona dago. Hiru horien batuketatik kalkulatzen da balio sozial globala.\nSektorearen erronka nagusietako bat da produkzioari epe luzera profesionalki eutsiko dion sarea edukitzea. Horregatik erreparatu genion produkzio kostuari. Oraingoz ez dakigu kostu horren totala baina laguntzen deialdian esaten da hedabideen autofinantzazioa %40koa izan behar dela gutxienez. Beraz, HPS %60 laguntzeko prest egon daiteke. Euskal hedabideen produkzio kostuaren %60, gaur egungo aurrekontuaren %30 inguru izango litzateke, 7,5 milioi euro hor nonbait gure kalkuluen arabera. Horrek esan nahi du oraingo diru saila baino 2,5 milioi euro gehiago. ?Bi modutara banatu liteke diru gehigarri hori:\n2002tik 2008ra bitarte, EJk aurrekontu orokorraren %0,06 inguru bideratu zuen hedabideen deialdirako. Portzentaje hori aplikatuko balitzaio 2015eko aurrekontu orokorrari (10.639 milioi €), diru laguntzaren deialdia 1,4 milioi euro inguru igoko litzateke. Hori izan liteke oinarrizko igoera, fijoa dei dezakeguna: %28ko igoera denera. %0,06ko portzentaje hori erreferentziazkoa izan beharko litzateke, hau da, hurrengo urterako ez ezik, aurrerantzean ere horren arabera erabaki beharko litzateke diru laguntzen poltsaren oinarrizko kopurua. Igoera hori hedabide guztien artean proportzionala izan beharko litzateke, hau da, hedabide guztien laguntzetan islatu beharko litzateke igoera, helburua delako baldintzak hobetzea eta inbertsioak egiteko aukera eskaintzea.\n7,5 milioi euroko poltsa hori lortzeko gainerakoa, milioi bat euro inguru, bariablea izango litzateke. Bariablea banatzeko, hiru irizpide erabil litezke:\nEuskalgintzaren krisi aktiboa


Free Gay Jokoak Online – Porno Free Jokoak\nFree Gay Jokoak Online Da, Non Guztiak Fantasiak Egia Etorriko Dira\nOrduan, hardcore porno jokoak, kategoria guztiak industrian dira gora ospea. Beno, gay porno-jokoen munduan ez da salbuespena. Ari gara datozen onena batzuk hardcore sexu jokoa helduen jolas-industria gizon guztiak sartu dira gizonak. Bilduma hori dugu hemen protagonista guztiak kinks duzu agian behar fo mesedez, zure homoerotic fantasiak. Jolastu ahal izango duzu simple simuladoreak gure gunean edo arakatzeko dezakezu guztiak alderdi hau fantasia duzu beroena fantasia simuladoreak., Jokoak guztiak dugula gure plataforma dira datozen HTM5, hau da, berriena sortzeko modu sexu jokoak web orrian. Dute ezaugarri hobetu grafikoak, onena batzuk mugimendu motore, konplexuagoa jokatzeko, eta, are garrantzitsuagoa dena, bat online joko esperientzia dator duzu, ez du axola gailua erabiltzen ari zaren. Joko horiek guztiak jokatuko dira zuzenean sartu zure nabigatzailean, ez deskargatu edo instalatu behar ezer. Besterik ez duzu etorri gunean eta hasi jolasten. Hardcore sexu joko esperientzia ez da inoiz gehiago ireki eta gehiago unrestrictive da gure gunean., Irakurri gehiago honi buruz gure bilduma paragrafo beherago.\nHona hemen Zer Lortu Ahal izango Duzu Gurekin\nEzaugarri onenetako bat buruz gure gunean ez da, izan ere, joko horiek guztiak doakoak dira, edo izan ere, horiek guztiak jokatu ahal izango da zuzenean sartu zure nabigatzailean. Beste askok sexu-jolas-guneak eskainiz free nabigatzailean-oinarritutako porno jokoak egun hauetan. Baina ez da horietako asko dira datozen free helduen joko bilduma gay jokalari soil-soilik, eta ez bat dela, askoz barietate gisa eskaintzen dugu gure gunean. Dugu bakarrik etortzen porno jokoak gizon sartu dira gizonak. Ez dio axola zer mota duzu guys irudi noiz uste duzu buruz sexua, horietako aurkituko duzu karaktere gisa gure gunean., Joko horiek batzuk datozen mutilak gazte zure twink fantasiak, beste batzuk, berriz eskaintzen ari jocks guztiak guys maite duten gizon bat muskuluak. Nahi izanez gero iletsu gizon handi, egin dugu bear sexu jokoak duzu. Zenbait joko horiek bat izango duzu goian, gozatuz POV sexu eta beste batzuk, esperientzia gozatu ahal izango duzu gay abentura baten ikuspuntutik behean.\nAsko dugu, kink eta fetitxe porno jokoak gunean ere. Gehien estimatzen da fantasia zein gai izango duzu gozatzeko talde sexu-ekintza. Izan dugu, jokoak hori utzi egingo duzu esperientzia gay koadrila bangs eta guk ere etortzen BDSM sexu jokoak play dezakezu ikuspegitik master bat nork zigortzeko bere sexu esklabo bere oilarra. Eta ez duzu uste zer dugu bildumako marrazki bizidunetako sexu jokoak gure gunean. Izan dugu, jokoak hainbeste pertsonaia marrazki bizidunak, filmak, zeharkakoa bideo-jokoak, eta are ospetsu., Pertsonaia horiek agian ez da gay, baina ziur nago nik beti nahi izan duzun ikusteko, bere oilarra ekintza edo bere ipurdian lortzean gapped. Orain da zure aukera bilduma Free Gay Jokoak.\nFree Gay Jokoak Da Unrestrictive Eta Doan\nNoiz dira gure gunean, gauza bakarra egin behar duzu aurretik jolasten joko horiek guztiak izango baieztatzeko zure adina. Ondoren agintzen digu zarela 18 urtetik gorako, lortuko duzu eta mugarik gabeko sarbide mugagabea bilduma hau sex free jokoak. Partida guztiak jokatu dira zuzenean zure nabigatzailean, eta, gainera, jokatzeko esperientzia, dugu, era berean, ezin duzu mesedez bidez handia erabiltzailearen esperientzia, gure plataforma. Hori delako dugu erkidegoan gero eta jokalari harekin elkarreragin dezakezu iruzkin atal eta bidez gure foroa., Horren gainean, gure taldea ari da lanean, elkarrekin jarriz char gela, gure gune. Eta horiek guztiak komunitatearen ezaugarriak zurea izango da eta ez da beharrezkoa izena ematea. Izango duzu guztiz anonimoa zehar zure osoan lo gure gunean.


Izen neutroen saila lehen aldiz sartuko da Euskaltzaindiaren pertsona izendegian - Diario de Noticias de Navarra\nIzen neutroen saila lehen aldiz sartuko da Euskaltzaindiaren pertsona izendegian\nane araluzea 09.02.2020 | 15:01\nUna pareja Argazkia: Borja Guerrero\ndonostia - Nafarroan kokatutako Joar mendiak hainbat guraso liluratu omen zituen duela hamarkada bat, gutxi gorabehera orduan hasi baitzen erabiltzen haurrak izendatzeko eta. Baina neskatoen edo mutikoen izena da? Ez bata, ez bestea. Espainiako Estatistika Institutuaren arabera, parekatuta dago kontua: 29 neska eta 29 mutil daude erregistratuta izen horrekin. Beraz, ez dago izen neutroa dela ukatzeko formarik; Amets, Lur edo Iraitz bezalako izenekin lehenago gertatuta zen bezala. Murriztu ordez hazten ari den fenomenoa dela ikusita, izen neutroen saila gaineratzea erabaki du Euskaltzaindiak bere pertsona izendegian. Euskarri digitalean soilik plazaratuko den zerrenda berrikuntza adierazgarri bezala aurkeztu zuen atzo Akademiak.\n"Aspalditik datorren errealitate bat da eta kategoria horri atea irekitzen zaio pertsona izendegi berrituan", adierazi zuen Roberto González de Viñaspre, Onomastika Batzordearen buruak. Pertsona izendegiaren aurreko edizioa 2001ean argitaratu zuen Akademiak paperezko euskarrian. "Gero berri-tzen joan da. Ziurtagiri bidez, jendearen aldetik eskari edo kontsultak izan diren neurrian, izen berriak zehaztu eta eman dira", gaineratu zuen. Bere esanetan, "urrats handi bat da kualitatiboki hiru kategoria onartzea eta kuantitatiboki ere badu pisua, bidea emango baitiogu ehunka izen berriri. Eta, gainera, etengabe osatzen joango gara".\nMomentuz, Euskaltzaindiaren bidez kontsultagarri dagoen webgunean dagoen Izen epizenoen zerrenda sailkapenaren barruan 445 izen agertzen dira, gehienak lexiko arrunteko izenak edo leku izenak direnak. Hona hemen hain ezagunak ez diren adibide batzuk: Aiuri, Araitz, Bihotz, Garai, Gorbeia, Iparla, Itzel, Kemen, Larraine, Lizar, Luzaide, Muxika, Pallas edo Udalatx.\n"Badira hainbat izen tradizioz maskulinoak edo femeninoak izan direnak mendeetan zehar. Baina egia da gero pertsona izenak etengabe sortzen, moldatzen eta aldatzen doazela gizartearekin batera. Gustu estetikoak aldatzen dira, sentsibilitatea ere aldatzen da eta garbi dago gure pertsona-izendegiak joan behar duela gizartearekin eta gaur egungo errealitarekin batera", hausnar-tzen du euskaltzainak.\nAzken hamarkadetan, esaterako, ugaltzen ari dira nabarmen euskararen lexiko arruntetik datozen pertsona izenak: Amets, Lur edo Euri, esaterako. "Berez, jatorriz, leku izenak direnak ere badaude. Batzuk Andra Mariaren adbokazioarekin lotuta daude, ez dira huts-hutsean pertsona-izenak: Izaskun, Begoña edo Itziar, esaterako. Toponimoak dira, baina tradizio sendoa dute femeninoaren erabilerarekin. Oreka bat bilatu nahi dugu, badaude hainbat izen, eta izango dira askoz gehiago, genero markarik ez dutenak", azaldu zuen González de Viñasprek.\nJakina denez, euskarak ez du genero gramatikalik, gaztelerak eta frantsesak ez bezala, eta, hortaz, izen horiek, pertsona izentzat hartuak, ez dira berez genero bakar bati atxikiak, eta baterako zein besterako balio dezakete. Orduan, berdin berdin erabili daitezke maskulinorako zein feneninorako. "Hor tradizioa hartu behar da kontutan beti. Urko izena, berez, mendi izen bat da. Jatorriz ez du genero markarik, baina azken 40 edo 50 urtetan izan duen tradizioa aztertuz gero, milaka gizonezko aurkituko ditugu izen horrekin", arrazoitzen du euskaltzainak, zeinek Irati izena ere jartzen duen adibidetzat egoera berbera azaltzeko. "Aldiz, Abodi, Nafarroako mendialde bat, erabileran tradiziorik ez duen izen bat da. Hortaz, zer da, maskulinoa edo femeninoa? Bi sexuetarako balio du. Guk hizkuntzaren ikuspuntutik azter-tzen dugu egoera", argudiatzen du.\nLegeriaren aldetik "Euskaltzaindiak hiru kategoria horiek daudela defendatuko du. Batetik, erabilera linguistikoa da, eta, bestetik, legedia edo arlo juridikoa. Hori ez da Akademiaren zeregina", dio González de Viñasprek. Izan ere, izen neutroak pertsona izenetarako erabiliz gero zein grafia edo tradizio duten soilik adierazi dezakete. Bere esanetan, guraso batek bere seme edo alaba Erregistro Zibilean erregistratu nahi duenean, jarri nahi duen izena ezezaguna bada fun-tzionarioarentzat ziurtagiri bat eska-tzen zaio Euskaltzaindiari. "Halakoak izaten dira: Me dirijo a usted a fin de que se acredite si Amets es un nombre propio de varón. Baina Euskaltzaindiak ezin du termino horietan erantzun. Esan dezakeena da, berez, Amets lexiko arrunteko hitz bat dela eta pertsona izenetarako erabili daitekeela, eta, euskararen barne egiturari kasu eginez horrek ez duela atxikita genero bat modu esklusiboan", azaltzen du.\nFrantziako Estatuan bi sexuetarako erabilgarri diren pertsona-izenak onartzen dira 1996az geroztik. Baina Espaniako kasua bestelakoa da. Izan ere, 1957ko Legeak espresuki debeka-tzen du sexuari buruz okerra eragiten duten izenak. Ondoren, 2011ko Erregistro Zibilaren Lege berriak debeku hori ezabatu bazuen ere, oraindik ez dago indarrean puntu hori. "Dakiguna da 2020ko ekainera arte atzeratu dela indarrean jartze" azaldu zuen González de Viñasprek. Hori dela eta, 2018ko urtarrilean, Euskaltzaindiak gutun bat zuzendu zion Justizia ministroari bere kezka azalduz. "Legearen aplikazioa eskatu genion, disfuntzio bat baitago", gaineratzen du. Gaur egun arte ez du eran-tzunik jaso.\nErregistro Zibila Baina benetan eragozpenak jartzen dira Erregistro Zibilean? Alicia Sánchez, Bilboko Erregistro Zibileko epailearen esanetan, ez: "Ez dut ezagutzen Bilboko Erregistro Zibilean gurasoek izandako arazorik. Une honetan ez dago helegiterik zentzu honetan. Erregistro Zibileko arduradunak kasuz kasu erabakitzen du, indarrean dagoen legearen 54. artikuluak dioen bezala".


Varecia - Wikipedia, entziklopedia askea.\nVarecia Lemuridae familiako Strepsirrhini primate genero bat da. Lemur guztiek bezala bakarrik Madagaskarren bizi dira. Hasieran genero monotipiko bat zela uste zen baina orain bi espezie desberdintzen dira: Varecia variegata eta Varecia rubra. Lehenengoa, gainera 3 azpiespezieetan banatua dago.\nEgunez bizi dira eta zuhaitzetako kuadrupedoak dira. Madagaskarreko lemur guztien artean fruta gehien jaten dituztenak dira eta oso ahulak dira habitat suntsiketaren aurrean. Multi-ar/Multi-eme giazarte batean bizi dira, oso egoera flexiblean eta fisio-fusio erlazio eredua dute. Oso zaratatsuak dira.\nWikimedia Commonsen badira fitxategi gehiago, gai hau dutenak: Varecia\nPaleobiology Database: 143018\nOrriaren azken aldaketa: 26 azaroa 2019, 13:22.


Etorkizuneko janaria: Zer iradokitzen dute joerek? | Consumer\nEtorkizuneko janaria: Zer iradokitzen dute joerek?\nAztik identifikatu eta aurkeztu ditu datozen urteetan elikagaietan inpaktu handiena izango duten kontsumo-joerak\nEgilea: Egilea NAGORE PICAZA, AZTI\narabera: Ostirala, 2016ko maiatzaren 13a\nEz dugu beirazko bolarik urte batzuen buruan zer jan dezakegun esaten duenik, baina bai etorkizuna ikusten laguntzen duen tresna baliotsu bat:Gaixotasunak. Bederatzi kontsumo-joerak dira, AZTI zentro teknologikoak identifikatzen dituenak eta goizeko elikadura markatuko dutenak. Elikadura-joera horiek, oro har, deskribatzen dute nolakoa den egungo kontsumitzailea eta zer itxaropen berri dituen. Are gehiago, elikagaien sektoreari ere balio diezaiokete, kontsumitzailearen hurrengo eskaerei aurrea hartzeko elikagaien berrikuntza bati ekitean. Joerek zer iradokitzen duten eta etorkizunean nola elikatu azalduko da artikulu honetan.\nDatozen urteetarako elikadura-joerak\nDatozen urteetan, janari-kontsumoa hiriko bizimodu berrietara egokitu beharko da, hau da, gazte, gazte eta aktiboetara, denbora eta erosotasuna inoiz baino garrantzitsuagoa baita. Edozein lekutan eta unetan jan ahal izango dira, martxan jartzeko, eta pertsonen premiak berehala asetzen dira, haien kalitatean eta ezaugarri osasungarrietan murriztu gabe.\nGainera, konponbide malguak, sinpleak eta adimendunak eskatuko dira denbora aurrezteko eta egunez egun errazago egiteko.\nJoeren arabera, gero eta osasungarriagoak dira snacking-aukerak, eta kontsumitzaileen (vedanes, glutenik gabeko, etab.) premietara egokitutakoak dira. ). Elikagai eta edarien formatuak, gainera, txikiagoak izango dira eta “on the go” kontsumorako egokiak izango dira. ).\nBanaketa ere nomada bihurtzen ari da, eta kontsumitzaileak dauden lekura eramaten dira. Horren adibide dira pop-up establezimenduak, food truck-ak edo vending-makina gero eta sofistikatuagoak. Hiriko janariaren booma edo “street food”, gero eta ugariagoa eta kalitatezkoa da.\nEuropak 118 milioi millennial ditu dagoeneko (18-35 urte bitarteko gazteak), biztanleria osoaren% 23. Milurtekoko belaunaldi horrek berrikuntza, berehalakotasun eta elikagai-eskaintza handiagoa eskatzen du “on the go” kontsumitzeko.\n“Omnicanitatea” gorantz doan errealitate bat da. Elikadura-sektoreak egokitu egin behar du aldaketa hori; izan ere, kontsumitzaileek aukera ugari dituzte elikagaiak erosteko, biltzeko eta kontsumitzeko. Omnicanitatearen aro horretan, on line eta off line arteko hesiak lausotu egiten dira, eta kontsumitzaileen eskaerei erantzuteko denborak gero eta laburragoa izan behar du.\nKomeni da, baina ez da nahikoa. Sormena gehitu behar zaio, eta beste elementu batzuk gehitu kontsumitzaileekin konektatzeko: osasun pertsonalizatua, maitemintzen duten istorioak, benetakotasuna edo kontsumo-esperientzia gogoangarrien sorrera.\nIrudia: Begoña Zubero, AZTI\nOsasuna, ingurumena eta luxu berria\nOsasun-egoera gero eta handiagoa denez, kontsumitzaileek gero eta proaktiboagoak dira norberaren osasuna zaintzean, eta dieta pertsonalizatua egiten dute, produktu osasungarriekin eta behar jakin batzuk egokiturik.\nGero eta gehiago eskatzen dira alergenorik gabeko formulazioak, eta gero eta talde handiagoren beharretara egokitutako aukerak, hala nola begetarianoak, bejeak eta flexitariarrak. Halaber, gosea kontrolatzeko mekanismoak eta elikagai “superasegabeak” bilatzeko ikerketak egiten jarraitzen du, gorputz-pisua modu orekatuan mantentzen laguntzeko.\nHalaber, gero eta apustu handiagoa egiten da kontsumo arduratsuago baten alde eta ingurumenaren aldetik iraunkorrak diren produktu eta zerbitzuen eskaria eta elikadura-katearen kate-maila bakar batean ere gizarte- edo animalia-tratu txarrak eragiten ez dituena.\nHaragiaren ordezko landare-iturri alternatiboak erabat irakiten daude. Europako proteina iraunkor gisa ondo kokatzen ari dira algak. Intsektuen kasuan, elikagai-iturri berri gisa sartzea ez da uste bezain laster gertatuko. EFSAtik (Elikagaien Segurtasunerako Europako Agintaritza) gomendatzen da ziurgabetasuna sortzen duten alderdietan lan egitea, Europako Batasunean kontsumo-historiarik ez dagoelako, adibidez, alergenotasuna edo abeletxeko intsektuen ekoizpen intentsiboaren ingurumen-inpaktua.\nLuxu berrirako lekua ere badago, gero eta produktu pertsonalizatuagoak eta esklusiboagoak dituena, bizi-estilora egokituta, pertsonaren identitatea (estatusa) adierazteko aukera ematen duena. Era berean, “luxu berrian” egunerokotasunetik irtetea eta prezioaren faktorea noizean behin ahaztea ahalbidetzen duten produktuak ere sartzen dira, gutizia bat emateko: delicatessen, eskulangintza edo elikadura esperientzia paregabea eta gogoangarria ematen dutenak.\nTokian tokikoa, gorantz\nGero eta globalizatuagoa, konektatuagoa eta bizkorragoa den mundu honetan, modu paraleloan sortzen ari da,tokian tokiko lehentasuna. Hurbileko produktua, denboraldikoa, produktoreen eskutik kontakizuna eta gardentasuna oso garrantzitsuak dira.\nGero eta gehiago, jatorria eta tokikoa balio-iturri izango dira. Are gehiago, TTIParen (Transatlantic Trade and Investment Partnership) onarpena kontuan hartzen bada. Aurrera eginez gero, merkataritza-trukeak eta Estatu Batuen eta Europaren arteko inbertsioak erraztuko ditu. Akordio horren bidez, Europako kontsumitzaileak tokiko produktuak exijitu ahal izango ditu, hala nola, kalitate-berme gisa, edo tokiko ekonomia, ingurumena eta lurraldearen identitatea kontserbatzearekin duen lotura.


Euskararen atlasaren erronka: herri jakinduria nola azaleratu | El Diario Vasco\nSociedadEuskararen atlasaren erronka: herri jakinduria nola azaleratu\nBilboko Euskal Museoan egin dute biltzarra / Euskaltzaindia\nBesteak beste, II. Nazioarteko Dialektologia Biltzarraren lehen jardunaldian atlas lingüistiko desberdinen onurak agertu dira; bigarrean, Euskararen Herri Hizkeren Atlasaren X. liburukia aurkeztuko da\nDVDonostia Viernes, 15 marzo 2019, 10:57\nEuskaltzaindiak II. Nazioarteko Dialektologia Biltzarra du Bilbon, eta bosgarren jardunaldia, ehungarren urteurreneko ospakizunei ekin zionetik. Ostiralean, hilak 15, itxiko dute, bigarren saioarekin; besteak beste, Herri Hizkeren Atlasaren X. liburukia aurkeztuko da jendaurrean.\nEguneko ponentzia garrantzitsuenek euskararen atlasgintzari heldu diote. Adolfo Arejita euskaltzaina «atzera-aurrerako soa» egin dio Euskararen Herri Hizkeren Atlasari, egitasmoaren zuzendari den aldetik. Orain arte egindako bidean zedarri izan diren pausoak azaldu ostean, egiteke leudekeenak edo osagarri izango liratekeen lanak aipatu ditu, teknologia berriek ahalbidetzen dituzten aukerak kontuan hartuta. Esate baterako, «lehen bildu ez diren eremu semantikoetan askoz material gehiago bildu daiteke». Gainera, hurrengo ildoak «Euskaltzaindiak dituen premien arabera» markatu beharko liratekeela argudiatu du: «Ahozkotasuna behar bezala eta modu sistematikoz osatuta ez badago, horri heldu beharko dio».\nBai Adolfo Arejitak, bai Xarles Videgain euskaltzainak ere, Atlasak bere barruan ezkutaturik daukan altxorra balioetsi nahi izan dute: «Etnotestuak, ipuinak, pasadizoak nahiz legendak, herri jakinduria batzen duen material ugari dago audio gisa grabatuta dauden 4.000 orduetan». Halaber, lexiko hitzen soiltasun horretatik harago, «esaldiaren modu landu eta sistematikoagoan» gizarteratzeko beharraz mintzatu dira.\nEra berean, Euskararen Herri Hizkeren Atlasak teknika berriak merezi dituela azpimarratu du, hain zuzen, atlasaren arduradun teknikoak, Videgainek. Hala nola, mapak beste hainbat moldetan erakusteko aukera, soinuak edo hotsak ere mapetan agertu ahal izatea eta argitalpen politika berri bat lantzea, dialektologiako ikerketak gaika edota herrika landu ahal izateko. Azkenik, alor berdintsuetan dihardutenekin harreman intelektualak hedatzeko aldarrikapena egin du.\nJardunaldian parte hartu dute, baita ere, Bingen Zupiria Eusko Jaurlaritzako Kultura eta Hizkuntza Politikako sailburuak, Lorea Bilbao Bizkaiko Euskara eta Kultura Saileko foru diputatuak, Andres Urritia Euskaltzaindiako buruak eta Koldo Narbaiza Bilboko Udaleko Euskara eta Hezkuntza saileko zinegotziak.\nEl sueño, el guardián de las neuronas Euskadi perdió el curso pasado más de 2.000 matriculas de niños de 0 a 5 años


Antzinako Lanbideak - Gatzagileak\nErabilera arauak eguneratzea\nAntzina-antzinatik, XIX. mende erdialdera arte, gatzak garrantzi handia izan zuen gizakiarentzat, batez ere bere elikaduraren atal garrantzitsua baitzen eta garai hartan jatekoak mantendu edo kontserbatzeko ia modu bakarra baitzen. Halaber, animaliak elikatzeko ere dezente erabili zen. Gatz-eskaria oraindik ere nahiko altua da, hainbat industria-jardueretarako beharrezkoa baita, esaterako metalurgian eta kimikan.\nHorrek guztiak azaltzen du iraganean, eskualde askotan gatzari urre zuria zergatik esaten zitzaion, eta ur gaziari zergatik esaten zitzaion “biziaren eta oparotasunaren iturria” zela. Horrez gain, askotan esaten da gaztelerazko salario hitza (soldata), sal hitzetik datorrela esaten da, hau da, gatzetik, produktu hori ordainbide gisa erabiltzen baitzen. Gatzaren salerosketa oso garrantzitsua izan da, eta munduko leku askotan gatzarekin zerikusia duten plazak, merkatuak, ibaiak eta eskualdeak daude (esaterako Salzburgo).\nGatz iturri nagusiak itsasoko ura, aintzirak eta meatzeak izan dira. Lehen kasuan, ur gazia gatzaga izeneko sakonera gutxiko putzuetara eramaten zen. Bertan ura lurruntzen uzten zen, batez ere eguzkiaren eta haizearen eraginez, ia ase geratu arte. Orduan prozedura kimikoen bitartez ezpurutasunak kentzen zitzaizkion. Bigarren kasuan, meatze-teknikak erabiltzen ziren (hobiak eta meazuloak irekitzea besteak beste), gero produktua ehotu eta bahetzeko. Gatzun erako erauzketa oso hedatua egon zen.\nGatz ekoizpena oso mugatua zen, eta gune zehatz batzuetan bakarrik pilatzen zen. Eskaria oso handia eta orokorra zenez, Estatuak gatzaren ekoizpena eta salerosketa monopolizatu eta arautu zuen. Horren ondorioz, gatza diru-iturri garrantzitsu bihurtu zen ogasun publikoarentzat.


Home - Goierri Eskola\nInformazioa Ekainaren 27-tik aurrera Bizi ezazu Goierri esperientzia Soziala, euskalduna, anitza eta partizipatiboa IKASLAN FUNDAZIOA: profesionalak emanten dituen enpresa Goierri Eskola + Ikaslan Fundazioa = Binomio Perfektua 4.0 Teknologia Ikaslan Fundazioan Saiakuntza Ez Suntsikorretan zure formatzaileak “Jada trenak bakarrik saltzea ez da nahikoa” JOSU IMAZ, CAFeko Negozio eta Teknologia arloko zuzendari korporatiboa LANTOKIKO PRESTAKUNTA (FCT) EUROPAN EGIN NAHI? ERASMUS + PROGRAMA Informazioa\nEzagutu Goierri Eskola\nGizarteak gizarterako sortuta, pertsona helburu, erakunde euskaldun, anitz eta partehartzea bultzatzen duena, Goierri Berrikuntza Gunean txertatuta gaude.\nGure eskaintza enpresa eta gizartearen ordezkariekin batera diseinatuta dago. Ezagutza teknikoaz gain, hezkuntza integrala lantzen dugu: pertsonak hezi eta profesionalak garatu.\nEzagutu ezazu gure hezkuntza-eskaintza\nOndorengoa Goierri Eskolak bai lanean diharduten, bai lan bila dabiltzan eta beraien ezagutza zabaltzeko asmoa duten pertsonentzako eskaintza da. Doako kurtsoak LANBIDEren programen bitartez finantzaturik daude.\nIkastaro LaburrakZiurtagiri ProfesionalOSOA\nGoierri Eskolaren betiko ezaugarrietako bat ikasleekiko eta haien familiekiko hurbiltasuna izan da. Atal honek horretarako garatutako komunikazio kanalak bildu ditu.\nGoierri Eskolak betidanik lagundu die enpresei bereaien garapenean, balio erantsia gehituz eta haien pertsonei ezagutza emanez. Gaur egun, gainera, beste hainbat motetako zerbitzuak eskaintzea dagokigu.


ZINEMA GAUR 17. Ikastaro eta Lantegiak\nUrriak 21. 17:30- 19:30\nLantegia: Zerez egina dago zinema? Haustea ulertzeko. Herritar ororentzat\nZerez egina dago zinema? Ez kontzeptualki, materialki baizik. Gaur egun zeroak eta batekoak dira, baina hasieran zinema ez zen horrelakoa. Izan ere, mugitzen diren irudien mundu zoragarria sortzeko errezetak osagai hauek zituen: plastiko oso sukoi bat, animalien hezur egosi batzuk, eta zilar-gatzezko ongailu bat. Beste garai batean, zinema ukigarria zen, hauskorra eta arriskutsua. Ukituz, hautsiz eta marratuz baino ezin duzu ulertu nola kontserbatu.\nLantegian zinemaren historia materiala laburtuko da: hasiera, eboluzioa eta aktualitate digitala. Teoriarekin batera ikus-entzunezko adibideak eskainiko dira, eta zati praktikoan parte-hartzaileek film-materialak eskuztatu ahalko dituzte.\nClara Sánchez-Dehesak film-materialen kontserbatzailea da, eta Selznick School of Film Preservation eskolan ikasi zuen. Graduatu zenez geroztik jardun du etxeko zinema berreskuratzen: familiekin hitz egin, filmak prestatu eta proiektatu eta bizi berria ematea dakar horrek. Filmen kontserbazioari buruzko hastapen ikastaroak ere ematen ditu, eta Elías Querejeta zinema eskola aurkeztu berriko Artxibo Atalaren koordinatzailea da.\nAzaroak 11 eta 12 , 10:00 - 13:00h\n"ISTORIO BIZIDUNAK" LANTEGIA (animaziozko zinema).\nEgun bakarreko iraupenadu. Bi talde ezberdin egingo dira.\nNarratiba grafikoari, zinemari eta animazioari buruzko lantegia umeentzat.\nGustuko duzu istorioak kontatzea? Orduak ematen dituzu izaki arraroak eta urruneko munduak marrazten? Zure istorio eta marrazkiak baliatuz animaziozko film bat egin nahiko zenuke? Ez galdu aukera eta anima zaitez zure istorioak animaziozko zinemaren bidez kontatzera! Stopmotion animazioa baliatuz ikus-entzunezkoak ekoizteko ariketak.\nLantegian alor hauekin loturiko ariketak egingo dira: narratiba grafikoa, komikia, storyboard-a eta zinema. Helburu nagusia umeen sormena piztea izango da, komikia eta animaziozko zinema baliatuz beren istorioak kontatzera gonbidatuz.\n7 eta 15 urte bitarteko umeei zuzendua. 15 leku talde bakoitzeko\nAzaroak 12, 14, 15 eta 16\nIgandean:10:00 – 13:00 + 16:00 – 18:00; Asteartetik ostegunera:19:00 – 21:00\n16 urtetik gorakoentzat.12 leku gehienez.\n“MUNDU PAUSATUAK” LANTEGIA.\nStopmotion animazioa baliatzen duen irudi bizidunaren aurkikuntza.\nNarratiba grafikoari, zinemari eta animazioari buruzko lantegia helduentzat.\nEzagut ezazu argazkiz argazki eta marrazkiz marrazki egindako animaziozko zinema. Zatoz eta biziarazi zeure pertsonaia eta istorioak. Marraztu, eraiki, animatu. Konta ezazu zeure istorioa animaziozko zinema baliatuz!\nStopmotion animazioa baliatuz ikus-entzunezkoak ekoizteko ariketak egingo dira lantegian. Alor hauekin loturiko ariketak egingo dira: narratiba grafikoa, komikia, storyboard-a eta zinema. Ikasgai praktikoak izango dira, ikusizko pertzepzioaz, pertsonaien sorkuntzaz eta stopmotion animazioaren oinarri eta teknikez.Baliabide gutxirekin zinema independentea ekoiztea sustatuko da parte-hartzaileen artean, istorio onak eta irtenbide sortzaileak azaleratzeko.\nAzaroak 23, 19:30h.\nCARLOS CASASEN HITZALDI ILUSTRATUA.\nCarlos Casas ikusizko artistak eta zinemagileak bere lanaz hitz egingo digu. Zinema dokumentalaren, zinemaren eta soinuzko eta ikusizko arteen arteko nahasketa da haren lana. Azken hiru lanak Torinon, Buenos Airesen eta Mexikon saritu dizkiote, eta lanetako batzuk banakako zein taldeko erakusketetan plazaratu dira. 2001ean, planetako leku urrutienetara (Patagonia, Siberia eta Aral itsasoa, Kazakhstanen) eskainitako trilogia hasi zuen.\nAzaroak 25 eta 26, 10:00 - 14:00h\nZinema-muntatzeari buruzko lantegia: muntatze-gelaren esperientzia.\nEzagutzak izatea: Ikus-entzunezko komunikazioaren ikasketak, Arte Ederretakoak edo Arte eta LanbideEskolako ikasketak dituzteneei bideratuta.\nZer izan behar dugu kontuan muntatze-gelan irudi eta soinuen aurrean esertzen garenean? Zer galdetzen digute gure aurrean bizia hartzen duten irudi eta soinuek? Zer eskatzen eta zer ahalbidetzen digute? Nola irakur ditzakegu, nola hurbil gaitezke haiengana? Nora garamatzate?\nIkastaroan galdera horiei eta muntatze-gelako esperientziarekin lotutako beste batzuei buruz hausnartzen saiatuko gara, materialaren aurrean eseri eta irudiak eraiki eta berridazten hasten garen uneari buruz. Garrantzi berezia emango diogu muntatzailearen eta materialaren arteko korrespondentzia edo erlazio intimoari, korrespondentzia hori funtsezkoa baita muntatzeari sakontasun osoz ekiteko eta irudi eta gauzen arteko erlazio sotilak ahalbidetzeko. Zinema muntatzeari sentipenetatik, intuiziotik eta ikuspegi soziologiko, emozional eta fisiko ireki batetik hurbiltzea proposatuko da, irudiak erraietatik eta azaleko poroetatik sentitzera iristeko.\nAna Pfaff (1985) zinema-muntatzailea da lanbidez, eta irakasle eta errealizadore ere aritzen da. Zinema-muntatzaile gisa fikziozko filmak zein dokumentalak editatu ditu, eta horietako batzuk nazioarteko jaialdi askotan saritu dituzte, hala nola Oscar sarietarako hautagai Estiu 1993, Carla Simónena (Berlinale, Málaga, BAFICI, Odesa…); Niñato, Adrián Orrena (Visions du Réel, BAFICI, Quito); ReMine, Marcos M. Merinorena (BAFICI, Sevilla, Cineuropa…), eta El Gran Vuelo, Carolina Astudillorena (Málaga, Sol e Luna, Feroz). Irakasle gisa, BSM-UPFko muntatze gradu-ondokoan, ECIBn eta FRAME masterrean ematen ditu klaseak. Azpimarratzekoak dira Carlos Bracho eta Momu & No Es ikusizko artistekiko lankidetza, eta Dostopos taldearekin —zeinaren fundatzailea baita— garatutako errealizazio lanak.\nLantegietan izena ematea: info.montehermoso@vitoria-gasteiz.org\nDoako ekintzak. Plaza mugatuak


MBI- Master in Business Innovation > Helburuak eta Oinarria\nEnpresek gaur egun aurrean duten ingurunea iraganekoa baino askoz ere konplexuagoa eta ziurtasun txikiagokoa da. Aldaketa garaia baino gehiago, garai aldaketa bizitzen ari garela esan dezakegu. Etengabe ari dira balio kate berriak sortzen, enpresetan eta enpresetatik kanpo, eta guztietan izugarrizko garrantzia dute berrikuntza prozesuek.\nHorrenbestez, berrikuntza ezinbesteko bihurtu da XXI. mendeko enpresa lehiakor eta arrakastatsuenentzat.\nMBIk zuri eta zure erakundeari lagunduko dizue:\nNegozio aukera berrien bilaketa sustatzen.\nIdeia estrategikoen garapena, ezarpena eta merkaturatzea hobetzen.\nErakundearen barruan berrikuntza eta enpresa espiritua bultzatuko dituen kultura sortzen.\nI+G+Bko jarduerak eta ekoizpen eta azken zerbitzuetako jarduerak errazago uztartzen.\nBerrikuntza praktikara eramaten, Berrikuntza Aplikatuko Proiektuaz baliatuz.\nLider moduan aurrera egiten, zure erakundeak berritzeko duen ahalmena eraldatzeko.\nEnpresa berrikuntzak analisi estrategiko sakona behar du (Behaketa) hiru elementu ulertzeko: kanpo ingurunea, bere dimentsio guztietan (makroa, industriakoa, mikroa eta berrikuntza sistemak); enpresaren barne egoera (baliabideak, trebetasunak, potentziala eta balioa); eta etorkizuna, mehatxuei aurrea hartzeko eta aukerez baliatzeko bidea emango digun bide orria eta jokalekuen analisia.\nEnpresari eustea eta enpresa jarduera zabaltzea helburu duten ohiko aukera estrategikoak erabiltzeaz gainera (nazioartekotzea edo eskuratzeak, esate baterako), berariazko irtenbideak garatzea proposatzen dugu arazoak ebazteko, eta ingurune irekia garatzea aukerak eta erronkak lortzeko, pentsamendu sortzaileari lotutako metodologiak erabiliz eta barne ekintzailetzako espiritua bultzatuz.\nEnpresa berrikuntza arrakastaz ezarri nahi bada, zuzendariek eta liderrek langileen konpromisoa lortu behar dute eta ikaskuntzan oinarritutako erakundea sustatu, pertsonei aukera emango diena beren gaitasunak garatzeko, enpresaren helburuak lortzen lagundu nahi dutelako. Gainera, ezinbestekoa askotariko sailak eta funtzioak koordinatzea, haien helburuak korporazio estrategiarekin lerrokatzeko. Azkenik, berrikuntza kudeatu behar da, eragile guztiek lagun dezaten erakunde berritzailea sortzen, modu jasangarrian lehiatuko dena.


Ikasketek etxetik jarraitzen dute - Elorrioko Txintxirri Ikastola\n» Ikasketek etxetik jarraitzen dute\nEgoera zail honen aurrean ikastolako guztiak aurrera jarraitzen dugu, denon artean lortuko baitugu!\nGure ikasleen garapen integralarekin lanean jarraitzea garrantzitsua delakoan gaude eta, horregatik, hiru dimentsio hauetan zentratzea nahi dugu:\nBaloreak: Krisi orokor honi aurre egiteko, prebentzioaren beharra eta ohitura eta jardunbide egokien sustapena azpimarratu nahi ditugu. Elkarrekin lortuko dugu egoera honetatik ateratzea, gaur inoiz baino gehiago taldea garela erakusteko beharra dugu. Zintzotasunez, kritikotasunez, autonomiaz eta elkartasunez.\nOsasuna: Osasuna eta egoera fisikoaren zainketa oinarrizkoak dira. Hori dela-eta, osasun-agintariek aholkatzen dituztenak jarraitu eta etxean antolatu eta zehaztu jarduera fisikoa egiteko ariketak.\nJarduera kognitibo-akademikoa: Ikastola ixteak ez dakar jarduera lektiboa etetea. Hori bai, egin beharrekoak adina eta etapa edo zikloaren araberakoak izango dira.\nJadanik, lanean ari dira ikasleak, irakasle-taldeen proposamenak eta iradokizunak jarraituz. Adin eta etapa edo ziklo bakoitzak bere ezaugarriekin egoerari aurre egiten ari dira.\nIkastolak digitalizazioan azken ikasturtean egindako ibilbidea lagungarria izan zaigu eta bigarren hezkuntzako ikasleak, adibidez, google meet-aren bidez klaseak jarraitzen ari dira eta erantzun bikaina izan da.\nApurka-apurka eta egoerak iraun bitartean, ikastolak egokitzapenak egiten jarraituko du eta ohiko bideetatik (Alexia, Ikastolako Albiste-buletina…) jasoko dituzue proposamen berriak. Erritmoak eta egoeraren berezitasunak kontuan hartuko ditugu, lasai egon.\n[/vc_column_text][vc_gallery type=”image_grid” images=”6199,6197,6195,6193,6191,6189,6187,6185,6183,6181,6179,6177″][vc_column_text]\nGogoratu gurekin harremanetan jartzeko ohiko bideak zabalik daudela (ikastolako telefonoa, e-mailak, Alexia…).


2015. Mileurtekoko helburuak (dbh4)\nHemen zaude:Hasiera / Zure ekarpena / 2015. Mileurtekoko helburuak (dbh4)\nurria 26, 2010 Idazlea: juaninazio 11 iruzkinak\nBila ezazu informazio eguneratua 2015. urterako erabaki ziren garapen helburuei buruz. Horretarako internet erabili behar duzu.\nOndoren, blogean iruzkin bat idatz ezazu:\n– Jaso duzun informazioa zure hitzekin laburbilduz (bi edo hiru helbururi buruz)\n– Iritzi etikoa eskainiz: ongi dagoen ala ez, zergatik, zer egin beharko litzatekeen …\nEkarpen guztiekin dokumentu bat osatuko da eta sarean eskegiko dugu. Hona hemen DBH4ko ikasleen eginiko ekarpenen bilduma.\nMar Leal dio\nazaroa 18, 2010 at 7:23 pm\nGaur egun, emakumeek lan asko egiten dute eta ia ez dute dirurik irabazten. Gainera lan baldintza okerretan egiten dute lan. Oso gaizki iruditzen zait hau, sexu desberdinketa dagoelako eta guztiok berdin kobratu beharko genuke.\nElizabeth Alberdi dio\nazaroa 18, 2010 at 8:03 pm\nMileurteko erronkak 2000. urtean, 192 herrialdeek 2015erako hitzartu zituzten zenbait erronka dira.\nEta helburu horietako bat munduko haur guztiak 2015.urterako lehen henzkuntzan matrikulatua egotea da eta beste bat, urtean 16 milioi emakume eta ume salbatzeko konpromitituta egotea.\nMaite Alberdi dio\nazaroa 18, 2010 at 9:55 pm\nMilurtekoko 2. garapen-helburua: Lehen hezkuntza unibertsala lortzea. Neska-mutilek lehen hezkuntzako ziklo oso bat amaitu dezaten zaintzea.\nNire ustez, oso garrantzitsua iruditzen zait Milurteko hau betetzea. Izan ere, gaur egungo ume askok ez dute eskolarizazio egokirik. Iparraldean hala ere, askoz ere gehiago dira, helgoaldean aldiz, eskolarizazio urria dugu.\nGaur egun, eskolarizazio egoki bat gabe, ez gara ezer. Izan ere, dena ikasten dugunaren esku dago, eta herri pobreetako jendeak ez badu ikasten, oinarri on bat emateko, ez dira skeula pobreziatik aterako. Hor gu sartzen gara, gurea da beraiei lagundu, edo alde batera uzteko erabakia.\nZuk zer egingo duzu?\nMikel Arzalluz dio\nazaroa 24, 2010 at 7:13 pm\nEmakumeak gaur egun oso baldintza txarretan daude baita ume batzuk ere. Nire ustez, oso garrantzitsua da Milurtekoko helburu hau betetzea. Gaur egun gu bezalako gazteak ez badute eskolarik, ez dira ezer, ez baitute etorkizunik. Guk garrantzia handia dugu hor, gure laguntza behar dutelako. Pentsa ezazu eta gogoratu gaizki pasatzen hari direnengan, ez zuregan bakarrik.\nItxaso Astigarraga dio\nazaroa 25, 2010 at 1:28 pm\nNBEk 2000. urtean 2015eko milurteko helburuak ezarri zituzten. Horren helburua 192 herrialdeetan zortzi helburu hauek betetzea da:\n1. Pobrezia eta gosea murriztea.\n2. Lehen Hezkuntzako irakaskuntza lortzea mundu osoan.\n3. Gizonen eta emakumeen arteko aldea sustatzea.\n4. Haurren heriotzaren tasa bi herenetan murriztea.\n5. Ama berrien osasuna hobetzea hiru laurdenetan.\n6. HIESA eta beste gaixotasun batzuei aurre egitea.\n7. Ingurugiroaren iraupena bermatzea.\n8. Garapenerako mundu mailako erakunde bat bultzatzea.\nMilurteko helburutako bat pobrezia eta gosea murriztea da. Hori lortzea oso zaila ikusten dut, mundu honetan batzuk ondo bizitzeko beste batzuek oso gaizki egon behar dute eta. Nire ustez lan handia egiten dute janaria herrialde pobreenetara bidaliz, baina ez dela nahikoa iruditzen zait.\nBeste helburuetako bat gizonen eta emakumeen arteko aldea sustatzea da. Gaur egun gero eta alde gutxiago dago emakumeen eta gizonen artean batez ere lanbidearen arloan, baina oraindik ere lan asko egin behar da emakumeen berdintasuna lortzeko.\nNire iritziz oso ondo dago helburu batzuk ezartzea gizartea era batean hobeto joateko, baina gauza bat esatea da eta beste bat betetzea. Mundua gaur egun dagoen moduan helburu hauek betetzea ezinezkoa dela iruditzen zait. Gizarteak asko aldatu beharko zukeen helburu hauek 5 urtetan lortzeko. Horregatik iruditzen zait lehenengo gerrak gelditu eta armak debekatu beharko zituzketela.\nIñaki Alonso eta Jorge Ferreira dio\nazaroa 25, 2010 at 4:13 pm\nGinera etxe gehienetan neskek egiten dute dena hau da: sukaldea, fregatu, eskoba pasa….\nHau da nik pentzatzen dudana da, denak lan baldintza berdinak eduki behar ditugula.\nChristian Sánchez dio\nazaroa 25, 2010 at 4:14 pm\nEmakume batzuk lan asko egiten dute eta ia ezer ez dute irabazten. Hori injustizia da eta nire ustez besteen bezala ordaindu behar diete.\nGainera gaur egun, eskolarizazio egoki bat gabe, ez gara ezer. Izan ere, dena ikasten dugunaren esku dago, eta herri pobreetako jendeak ez badu ikasten, oinarri on bat emateko, ez dira sekula pobreziatik aterako. Hor gu sartzen gara, gurea da beraiei lagundu, edo alde batera uzteko erabakia.\nNazaret Hidalgo dio\nazaroa 25, 2010 at 6:55 pm\nMileurteko helburuetako bat munduko haur guztiek eskolara joateko aukera izatea da, hau da, hezkuntza izateko aukera, baina oso zaila dela diote. Hori lortzeko oraingoz hirugarren munduko haur gehienek eskolarizatuta egun beharko lukete eta hori lortzeko oraindik asko falta da. Nire ustez helburu hau ondo dago, guztiek baitugu ikasteko eskubidea eta hezkuntza izateko eskubidea, baina zaila iruditzen zait haur guztiz nahi den bezala lortzea\nIñigo Gorricho dio\nazaroa 25, 2010 at 9:14 pm\nGaur egun emakume eta ume batzuk oso baldintza txarretan bizi dira. Gaur egun gu bezalako gazteak ez badute eskolarik, ez dira ezer, ez baitute etorkizunik. Guk garrantzia handia daukagu hor, gure laguntza behar dutelako. Guztiengan pentsatu behar da nire ustez eta ez norberarengan bakarrik\nMaialen Garcia dio\nabendua 2, 2010 at 8:28 pm\nNire iritziz, munduan jende asko dago pobrezian eta horren ondorioz goseak hiltzen dira pertsona asko.\nEta emakume gehienak egunaren ordu asko galtzen dituzte etxeko zerginak egiten, eta horrez gainera egunero lanera joan behar dute beren burua eta familia mantentzeko, eta emakumeak bakarrik egitea lan etxean oso gaizki iruditzen zait, gizonek eta emakumeek eskubide berdinak izan behar lituzketeelako, eta emakumeak ez direlako gizonen baino gutxiago.\nDavid Ferreira dio\napirila 4, 2011 at 3:30 pm\n2015 helburu asko dute milaurtekoak. Gosea murriztea da inportantena, zeba ume eta pertsona asko hiltzen dira gosearen kulpez. Beste gauza bat da osasuna, horregatik ere asko hiltzen dira gaixotasunen kulpez. Nik puntu inportanteenak ari naiz jartzen, beste puntua da emakume eta gizonen artean alde haundia daude eta danok berdinak gara hori murriztu egin behar da. Nire ustez lan handia egin beharko dute hori dena murriztu eta betetzeko.


"Euskal pilota Laudion, Euskal Herrian eta munduan zehar" erakusketa ikusgarria - Bittor Arbizu - Aiaraldea.eus\nBittor Arbizu 2018-10-19 18:13 Iritzia\nLehendik ere izan ditugu herrian euskal pilotari buruzko erakusketak, esaterako, iazko urriaren 7an eta 22an aipatu nuena, Juan Barriola eta Patxi Aldunate pilotazale nafarrek antolatutakoa. Oraingo honetan Jose M. Urrutia ‘Totolo’ dugu antolatzailea, Herriaren Pilota Elkartea eta udalarekin batera.\nErakusketaren inguruan aurrekoan aipatu genuen bezala, harlanduz egindako munduko frontoirik handiena dugu Laudiokoa, berez monumentu bat dena. Urkijo Markesaren Jauregi ikusgarriaren barruan kokatua dago, non lorategiak, eraikinen eta zuhaitzen aberastasuna apartekoa den. Antzina errege-erreginak, gobernu presidenteren bat, eta abar bertara etortzen ziren, jaiak eta pilota partida handiak izaten zirela.\nOraingo frontoia eta inguruaren azalpena ondo zehaztu zigun txunditurik geratu zen Barriola lagun pilotazaleak,: "Frontoi eder bat gordetzen duen inguru magiko bat da”. Hitz hauek zuzenak izateaz gain, lagun pilotazale zintzo eta atsegin batengandik datozkigu. Aldunatek bere aldetik gaineratzen zuen: "Aho zabalik geratzen zara! Zer da hau! Bitxi bat! Zoragarria da!”\nAstearte honetan ‘Totolo’ eta Pradera anaiekin, xistera pilotariak, frontoira joateko aukera eta ohorea izan nuen. ‘Totolo’k pilotari gisa Yakartako frontoiari hasiera ematean parte hartu zuen. Pradera anaietariko bat Estatu Batuetatik andre batekin etorri berria zen, bertan aritu baitzen xisteran. Aldez aurretik Totolok aipatu zidan frontoia ‘koroaren harribitxia zela’, Laudiorekin liluratuta zegoela, eta heldu zenean lehenengoz “Zer da hau?” pentsatu zuen aho zabalik.\nKuriosoki Aldunatek hitz berdinak erabili zituen. Pilotariekin izandako solasaldia euskara hutsez egin genuen. Totolo Mexikon jaioa da, aita ondarrutarra zuela, eta Markinako ‘amerrikarren’ antzera denok egiten dute euskara bikainki, bizi osoa Euskal Herrian eramango balute bezala.\nPradera frontoia ikustean harrituta geratu zen, esanez: “Holakorik ez dago munduan!”, Manilakoaren antza bilatzen ziola. Eta zegoen bezala jagon beharko zela gaineratu zuen.\nBilboko Euskal Museoak lau hizkuntzatan argitaratu duen “Euskaldunen pilota jokoa” liburu bikainak azalean nahiz atzeko aldean gure frontoia du protagonista.\nErakusketak argazkien bidez pilotarien ibilbidea azaltzen du munduko frontoietatik zehar. Modu berean pilotari handien lorpenak agertzen dira, esaterako Abrego (Arroniz) eta Eibarko Txikitorena, pilotari izugarria, hiru modalitateetan nagusitu zena. Totolok aipatu zidan Eibarko Txikia gazte nahiz zaharren artean ezagunagoa dela Iparraldean Hegoaldean baino. Kanta batean aipatzen dute: ‘Eibarko txikia , pilotari handia!”\nHarrigarriak suertatzen dira Txinan, Kuban, Estatu Batuetan, Australian, Iranen... izan ziren pilotari talde handiak. Valentziako pilotari buruzko arlo bat ere badago, baita andreen parte hartzeari eskainitako bat ere.\nBukatzeko Totolok esandako pasadizo bat kontatuko dizuet. Esan zidan Frantziako Frantzisko I.a pilotazalea handia izan zela, baita pilotarien babeslea ere. Parisko Nestle trinketera joaten zen sarri. Kuriosoki nafar batek hartu zuen preso.\nTotolo eta Pradera pilotariek aipatu zidaten zesta-puntari txistera esaten ziotela Hegoaldean, eta Iparraldean joko-garbi.\nBehenafarroako kanta batek dioenez “Haurrak ikasi ezazue euskaraz mintzatzen, ongi pilotan eta oneski dantzatzen”.\nErakusketa hau aukera bikaina da adin guztietako lagunek ikus dezaten, zeren Totolok dioenez ‘Kirolik handijena’ dugu. Beraz, ikastola nahiz ikastetxeentzat bisitagarri, baita gure kirolaren garai onak bizi zituzten jubilatuentzat ere.\nHitzaldiaren barruan museo hitza ere agertu zen. Umiltasunez, uste dut aipatutako pilotarien onespenarekin, eta beste ekarpen batzuekin, Euskal Pilotaren Museoa sortu beharko litzatekeela, non erakusketa ibiltariez gain, gaineratuko bailirateke historia berrian ari direnak, esaterako Retegi, Ladutxe, Tolosa, Xala, Titin, Irujo, Goñi, Barriola, Berazaluze, Beroiz, Eulate, Olaizola... baita ere oraingoak, Urrutikoetxea, Elezkano, Ezkurdia, Irribarria, Altuna... bote azkarrean aipatuaz edo, zerrenda luzeagoa baita. Aurrekoa dela eta, agintarien babesarekin, museo batez pentsa liteke, lehen Laudion bertan ere Euskal Gastronomia Museoa izan zen antzera.\nGure-gurea, bakarra eta unibertsala den kirol hau, non pilotariak munduan zeharreko enbaxadoreak izan diren, beharko zuen bilketa eta historia aitorpen bat, berriki UNESCOk Red Bayko bale arrantzarako portua Gizateriaren Ondare izendatu duen antzera.\nUrrutia ‘Totolo’ren lan handia eskertzeaz gain, eta bere adiskidantza, baita gainerako pilotazaleena ere, erakusketa bisitatzera gonbidatzen zaituztegu, urriaren 20a arte irekia egongo dena, astelehenetik ostiralera 18:00etatik 20:00etara, eta larunbatetan 11:00etatik a 13:30etara.\nAste on bat izan!!\nHerriarenak elkartearen erakusketa, pilotaren iruditegia kolpatuta (17 argazki)


Bidaiatzeko moduak - Noticias de Gipuzkoa\npako aristi 13.05.2020 | 11:19\nGaztea nintzenean ez zegoen bidaia-agentziarik gure herrietan, eta beste modu batean bidaiatzen genuen. Nora joan, eta nola, zeuk erabaki eta moldatu behar zenuen, oso espontaneoa zen dena, irteerak ez ziren planifikatzen, momentuan burutazio bat izan, eta egin, horrela ibili izan gara munduan zehar nire belaunaldiko gehienak. Etxetik irtetea zen kontua, gero ikusiko genuen, une bakoitzean, zer egin eta nora jo. Hura bai zela abentura, gaurko bidaia guztiz planifikatuen ondoan.\nBakoitzak bere interesen arabera bidaiatzen zuen, punkya izan nahi zuenak Londresera, kostoa nahi zuenak Marokora, ardozalea Errioxara edo Bordelera joango zen, musika tresna merkeak nahi zituena Sobiet Batasunera, Bob Marleyrekin txundituta zegoena Jamaikara. Nire bidaia askoren jomuga literaturak eta musikak baldintzatu du. Gogoan dut autoan Amsterdametik bueltan gentozela Normandian sartu ginela. Norabide jakinik gabe, mapari begiradatxo bat ematen geundela han ikusi nuen izena: Saint-Malo. Benito Lertxundiren kantua ekarri zidan gogora: Saint-Maloko itsasoan, herri bat nuen hausnartzen€ eta horrela ezagutu genuen Bretainiako herri liluragarri hura.\nHogei urterekin, eta baliabide handirik gabe, Baztan ezagutzera joan banintzen, Mikel Laboaren kantuagatik izan zen: Baztango bazterrak nire logelan hasi ziren sartzen eta sartzen. Modernitate totala zen niretzat kantu hura, paisaia bat zure logelan sartzen irudikatzea, Baztan hartako baserriak, jauregiak, larreak, behelainoa€ nire logelan? Esperientzia bizitzea merezi zuela eta jo nuen Elizondora, geroztik hainbat aldiz egin dudan bezala. Guk ez dugu bidaia-agentziarik behar izan, ez egun osoko programazio bat eskainiko zigun tour operatzailerik ere. Zuberoa gisa berean ezagutu nuen, Lertxundiren diskoak kitzikatuta.\nKubara ere batik bat liburu batek bultzatu ninduen, En Cuba, Ernesto Cardenalek idatzi zuena iraultzaren hastapenetan. Errealitateak sekulako egurra eman zidan, liburuan zegoen idealizaziorik ez bainuen aurkitu. Parisen nengoela, nola utzi bisitatu gabe Cafe Les Deux Magots, La Closerie des Lilas edota Cafe de Flore, Ernest Hemingwayk Paris era una fiesta liburuan aipatzen dituenak. Bisitatzeko daukat, oraindik, Leonard Cohenen kantu ospetsuko Chelsea hotela. Eta beste asko. Nola ez maitemindu Buenos Aires edo Lisboaz, tangoak eta fadoak entzunda!\nKontua da lehen bidaiaren jomuga erabakitzen zela lehendabizi, eta gero hara nola iritsi aztertu; lekuarekiko interesa pizten zen lehenengo, gero hara joateko. Gure idealak, fantasiak, desioak eta mitifikazioak markatzen zuen norabidea. Gaur egun, eta jada aspalditxotik, jendea eskaintza merke bat dagoen lekura joaten da. Maiz entzuten da: "Lituaniara goaz". Eta zuk pentsatzen duzu, tira, agian badute han gustuko museo bat, edo independentzia prozesua nahi dute ezagutu, edo€ Baina ez; erantzuna hau da: "Oso merke lortu dugu bidaia". Edo Cancun, Varadero eta Playa Bavaroko eskaintzak hartzen dituztenak, "dena barne" dagoena, hotelaren barruan, alegia. Hotela dute ezagutzen, ez herrialdea.\nBeti uste ohi dugu gurekin munduan egoteko modu bat bukatuko dela, baina agian bidaiatzeko modu erromantiko hura ez da jada existitzen. Ez naiz postal ederren ehiztaria izan, ez dut argazki bakar bat atera. Ikusi, bizi eta sentitu, aski izan dut horrekin.\nTxapelak eta kapelak, bide jasangarrietatik.\n44 ikuskizun antolatu ziren uztailean Aurrera Fest! jaialdiaren barruan.


Emakumeak karrikak hartzeko prest - Mendialdea - Erran.eus\nEmakumeak karrikak hartzeko prest\nGurutze Pikabea 2019-03-08 06:00\nOtsailaren 16an Elizondo egindako prentsaurrekoan, Baztan-Bidasoaldeko emakume feministek grebarako deia egin zuten.\nEuskal Herriko Mugimendu Feministak ortzirale honetarako, martxoak 8, deitutako egun osoko greba deialdiarekin bat egin dute eskualdeko hainbat emakume taldek. Horren bueltan, elkarretaratzeak, emakateak, manifestazioak eta bertze hainbat hitzordu antolatu dituzte\nEgun historikoa izan zen joan den urteko martxoaren 8a, milaka eta milaka izan zirelako deialdiarekin bat eginez planto egin zuten emakumeak. Aurten ere bide beretik jo nahi dute eta ortziralean, Emakumeen Nazioarteko Egunean, greba deitu du Euskal Herriko Mugimendu Feministak. Aurtengoa, ordea, 24 orduko lanuztea izanen da. Eskualdeko emakume feministek ere deialdiarekin bat egin dute.\nGoldatz Berako Emakume Taldeak «iraultza behar dugulako, sistema hautsi eta eraldatu behar dugulako» bat egin du grebarekin eta Baztango martxoaren 8ko lantaldeak «borroka ez delakoz akitu». Leitzako emakume taldea ere lanean ari da eta «aurten urrats kuantitatiboa eta kualitatiboa» eman nahi du: «eskaera zehatzekin gatoz, biziki sentitzen ditugulako zapaltzen, erasotzen eta mespretxatzen gaituen sistema honen kateak». Lesakako Emakume Taldeak, berriz, «emakumeon lan guztiak ikusarazteko eta eskubideak aldarrikatzeko greba egitea garrantzitsua» ikusten du. Areago, egun osoko greba «eraginkorra» izan daitekeela dio.\nJoan den urteko 'sorpresa'\nIazko martxoaren 8ak izandako «arrakasta haundia» gogoan dute lesakarrek, eta baztandarrentzat «sorpresa handia» izan omen zen: «jendarteak feminismoaren beharra sentitzen duelako izan zuen halako erantzun indartsua». Geroztik «sistemaren desorekaren kontzientzia sakonagoa» lortu dela uste dute, «lehengo urteetan baino ezagunagoak dira heteropatriarkatua, menpekotasuna, boteretzea edo androzentrismoa bezalako hitzak. Gaia karrikara atera da eta hori baikorra da». Baina, aldi berean, «kontrako jarrerak ere gehiago ikusarazi» direlakoan daude baztandarrak.\nGoldatzekoen ustez, «emakumeok esparru anitzetan dugun egoera eskasa» tarteko, «aldaketa sakon baten beharra aldarrikatzeko nahia eta gogoa izan ziren» iazko arrakastaren «gakoak». Emakumeek «urtetik urtera gauzak gero eta argiago» dituztela diote: «gure artean elkarlana eta saretzea gero eta handiagoa da, gure eskualdean behintzat bai. Horrek indartu egiten gaitu».\nLeitzarrentzat iazkoa «zirragarria bezain hunkigarria» izan zen. Gainera, «urrats bat gehiago» emateko balio izan diela aitortu dute, «iazko greban sortutako energiak mantendu egin dira eta joan den ekainaz geroztik, Leitzaldeko emakumeok subjektu feminista baten eraketan murgilduak gaude».\nBortz ardatz izanen ditu aurtengo grebak: pentsiodunak, ikasleak, zaintza, enplegua eta kontsumoa. Baina zaintza paratu dute erdigunean. «Ingurukoen zaintzaz emakumeak arduratzen gara, gizonezkoak baino gehiago, eta sistemari dohainik ateratzen zaio, lan horiei inolako baliorik eman gabe. Gainera, lan munduan ere, zaintza lanak prekarizatuenetarikoak dira eta neurri handi batean emakumeok egiten ditugu. Nahikoa dela erran nahi dugu eta bizitza erdigunerat ekarri», azaldu du Baztango taldeak.\nEskualdeko emakumeen egoerari erreparatuz, Baztanen, «zaintzari arras lotuak dauden lanpostu anitz» daudela azaldu dute. Horrez gain, «landa eremua izaki, nekazariek hartzen dute etxeko lanaren kargarik handiena». Mutil-dantzen harira, «gatazka horrekin ezin akitu» gabiltzala aipatu dute: «tradizioaren aitzakian emakumeok eskubide gutiago ditugula pentsatzen dute zenbaitzuk, eta temati dabiltza aukera hori betikotu nahian».\n«Sozialki hagitz eskualde tradizionala» dela gaineratu dute lesakarrek, eta «emakumeak batez ere zerbitzuetan eta zaintza lanetan» eta «gizonezkoak lantegietan» ikusten dituzte. «Sistema produktiboa gizonezkoen esku dago eta erreproduktiboa edo zaintza emakumezkoen esku».\nBeratarrek ere «gure eskualdean ohitura eta tradizio anitzek emakumeok alboratu egiten gaituztela» diote, eta emakumeen egoeraz ari direla, «indarkeria matxista, lan baldintza prekarioak, balio sozial guttiagoko lanak, lan feminizatuak, soldata arrakalak, edertasun eta kontsumo ereduak...» gogoratu dituzte.\nLeitzarrek, berriz, garbi dute «gure amona eta amek irabazitako espazio eta eskubideei gogor eusteko garaia» dela. «Agerikoa da nolako jarrera oldarkor eta erreakzionarioa dagoen esparru askotatik emakumeok boteretzearen aurrean». Eskualdean ere, «emakumeak esparru askotan zapalduak, erasotuak eta ikusezinak» direla salatu dute.\nHerriz herri hitzorduak\nHutsune horien kontra, «anitza, jendetsua eta indartsua» izatea nahi dute martxoaren 8a; «plazak beteta» ikusi nahi dituzte. Helburu horrekin, herriz herri hainbat ekimen eginen dituzte; tartean, 12:00etan, emakateak eginen dituzte Baztan-Bidasoaldeko herrietan. 17:00etatik aitzinera, berriz, Elizondoko plazan bilduko dira, 19:00etan Elizondon eginen den manifestazioan parte hartzeko. Leitzarrek ere «anbizio handiko» egitaraua prestatu dute. Egun osoko egitarauaren barne, 12:00etan elkarretaratzea eta 19:00etan manifestazioa eginen dituzte. Batean zein bertzean izan, «grebarekin bat egin eta plazara atera eta prestatutako ekitaldietan parte hartzeko» deia egin diete emakumeei.\nGizonezkoei ere luzatu diete mezua. Baztandarrek «pentsatzen hasteko, maskulinitate eredu berriak lantzeko eta pribilegioak dituztela ohartzeko» eskatu diete: «feminismoarekin bat eginez gero ainitz dute irabazteko eta berdintasunean oinarritutako jendarteak denondako lasaiagoak eta justuagoak dira».\nMartxoaren 8ari begira, berriz, lesakarrek, beratarrek eta leitzarrek «erdigunetik kentzeko» eta «euren inguruan dauden emakumeei greban parte hartzeko erraztasunak emateko» eskatu diete. «Zaintza eta etxeko lanez arduratuz, kontsumo greba eginez...».\nHandia izan zen iazkoa eta hura gainditu nahi dute aurten. Leitzarrek «indar erakustaldia» izanen dela diote, «emakume guztiontzat indarrak hartu eta lanean segitzeko erregaia». Beratarrek, berriz, «lehengo urteko aurreikuspenak gainditu eta aurten hori eta gehiago» izatea espero dute. Lesakarrek argi dute «aldaketak maiz borroka bidez lortu» izan direla, eta «orain ere horren beharra» dagoela. Horretarako eguna izanen da martxoaren 8a. Gainera, «gogotsu eta bizirik» daudela diote talde feministetako kideek. Gehiago ere aitortu digute baztandarrek: «24 orduko geldialdi bat eginez, gu gabe mundua gelditzen dela erakusteko gogoz gaude».\nMartxoaren 8an greba eginen duzu?\nTtipi-Ttapa 2019 mar 07 Leitzaldea Goizueta\nAMAIA UITZI I Goizueta «Protesta egitea beharrezkoa eta garrantzitsua iruditzen zait, baina aldi berean zaila da emakumeak gelditzea. ...\nTtipi-Ttapa 2019 mar 07 Baztan Oronoz-Mugairi\nINMA GANDULLO I Oronoz-Mugairi «Oraindik ere baztertu, ikusezin bihurtu, jo eta hiltzen gaituzte eta justiziak eta estatuek ez dute neurriri...\nTtipi-Ttapa 2019 mar 07 Leitzaldea Leitza\nMAIA SARALEGI I Leitza «Bai, greba eginen dut. Emakume izanik, gure eskubideen alde borroka egiteko beharra ikusten dudalako eta zapaldua iz...\nTtipi-Ttapa 2019 mar 07 Bortziriak Etxalar\nGARBIÑE MAIA I ETXALAR «Greba egitea pentsatzen dut, gizarteak emakumeak duen papera garrantzitsua dela uste dudalako. Hagitz inporta...\nTtipi-Ttapa 2019 mar 07 Bertizarana Legasa\nKORO IBARRA I Legasa «Emakume bezala libreki eta beldurrik gabe erabaki nahi dugulako, sistema patriarkalari planto eginez eta jasaten dugun...\nTtipi-Ttapa 2019 mar 07 Malerreka Ituren\nSARA ARTIEDA I ITUREN «Duela bi urte greba deialdirik izan gabe ere, nik lantokia itxi nuen. Eguneroko erronka dugu eta egun batean bederen,...\nTtipi-Ttapa 2019 mar 07 Bortziriak Lesaka\nADELA ARLEGI I Lesaka «Aurten ere greba eginen dut. Emakume jaiotzeagatik diskriminatuak gara eta hori tristea da. Eskubide berdinak izateko...\nTtipi-Ttapa 2019 mar 07 Baztan Arizkun\nANA IRIARTE I Arizkun «Bai, zaintza lanen garrantzia aldarrikatzeko eta kontsumo ereduaren inguruan hausnarketa bultzatzeko; gure kontsu- mi...\nTtipi-Ttapa 2019 mar 07 Xareta Zugarramurdi\nHELENA XURIO I Zugarramurdi«Martxoaren 8ak balio dezala emakumeok pairatzen segi- tzen dugun diskriminazioa ikusarazteko. Nik greba eginen du...


Kirola, erresistentzia kardiobaskularra eta adimena | Consumer\nNerabezaroan forma fisiko ona izatea helduaroan gaitasun intelektual handiagoa izatearekin lotzen da.\nLan zientifiko ugarik lotu dute jarduera fisikoa eta hipokanpoko zelulen ekoizpena handitzea. Hipokanpoa garuneko eskualde bat da, eta ikaskuntzan eta oroimenean parte hartzen du. Behin baino gehiagotan ziurtatu da ariketa fisikoak lagundu dezakeela garunak hobeto funtziona dezan eguneroko bizitzako arlo guztietan. Orain gehiago zehaztu da: 18 urterekin sasoi onean egotea adimen-koefiziente handiago batekin lotzen da.\nNerabezaroan sasoi fisiko ona izatea helduaroan hezkuntza- eta lanbide-lorpen handiagoekin lotzen da. Lehenago ere bazekiten egoera fisikoak zerikusi handia duela animalien, haurren eta helduen garapen mentalarekin. Hala ere, orain arte ez da inolako ikerketarik egin nerabeekin. Goteborgeko Unibertsitateko eta Suediako Karolinska Instituteko ikertzaileek egin berri dute. Horretarako, datuak erabili dituzte Suediako 1,2 milioi gazte baino gehiago aztertzeko, 18 urterekin gaitasun fisikoak eta inteligentzia-gaitasunak izan zituztenak soldadutzarako izena eman zutenean.\nGaitasun fisikoa eta adimenekoa\nBildutako datuak ondorengo lorpen akademikoekin eta egoera sozioekonomikoarekin alderatu ziren. Emaitzak “Proceedings of the National Academy of Sciences” (PNAS) lanean argitaratu dira, eta nerabeen gaitasun fisikoa sustatzearen garrantzia nabarmentzen dute, eskoletan batez ere. Ondorioek zuzenean lotzen dituzte osasuna eta erresistentzia kardiobaskularra 18 urterekin (bizikleta estatikoarekin egindako ariketetatik abiatuta), eta puntuazio hobeak lortu dituzte hurrengo adimen-probetan.\nKirol-jarduerarekin konprometitzeak hizkuntza ulertzeko gaitasuna hobetzen du\nMuskulu-indarrak, aldiz, harreman eskasa du gaitasun intelektualarekin. “Sasoian egoteak bihotz indartsua eta birika-ahalmen ona izatea ere esan nahi du, eta, horri esker, garunak behar adina oxigeno jaso dezake”, azaldu du Michael Nilsson-ek. “Indarrarekin harreman argirik ez izateko arrazoietako bat izan daiteke hori”, erantsi du.\nFaktore genetikoak edo ingurumenekoak?\nFamiliak eta genetikak duten eraginari buruzko informazio gehiago ere lortu nahi zen, ingurumen-faktoreak (kirola) garapen kognitiboan duen eragina zehatz-mehatz ezagutzeko. Anai-arrebak dituzten 270.000 gizon inguru aztertu ziren, 1.500 genetikoki berdin-berdinak eta 2.000 biki inguru, baina ikertzaileek ez zuten aurkitu berdin-berdinak ziren bikien bikoteen arteko loturarik; beraz, itxura batean, forma fisikoaren eta adimenaren arteko lotura ez da geneen eta hezkuntzaren ondorioa, baizik eta ingurumen-faktoreen ondorioa da.\nOsasun kardiobaskularraren eta adimenaren emaitzen arteko elkarrekikotasuna ere handia izan zen parte-hartzaile horietan guztietan. Era berean, lanean ikusi zen forma fisiko ona duten nerabeek unibertsitate-titulua lortzeko aukera gehiago dutela. Gainera, 18 urterekin, kirolak lotura izan du enplegu hobeekin, soldata hobearekin eta kudeaketa-erantzukizun gehiagorekin 36 urte bete ondoren.\nBegiratu eta ikasi\nAEBetako zientzialariak.’ artikulu berri batean diote kirola egiteak adimena hobetu dezakeela. Xehetasun txiki bat gehitu dute: ikusteak bakarrik garunaren ahalmena hobetzen du. Azterketa Chicagoko Unibertsitatean egin zen, eta PNAS aldizkarian bertan argitaratu zen. Haren arabera, burmuinaren zati batzuk, ekintzak planifikatzen eta kontrolatzen parte hartzen dutenak, elkarrizketetan edo kirol-ekintzetan erabiltzen dira.\nHockeyko jokalariek, zaleek eta inoiz kirolik ikusi edo praktikatu ez duten pertsonek hartu zuten parte ikerketan. Zientzialariek esperimentu batzuk egin zituzten, eta parte-hartzaileek jolasari eta eguneroko jarduerei buruzko elkarrizketak entzun behar zituzten, hala nola ate bat jotzea edo pisua garbitzea. Erresonantzia magnetiko bidez hartutako irudiek erakutsi zutenez, kiroleko hizkuntza tipikoa entzutean, jokalariek eta zaleek jarduera handiagoa egiten zuten aipatutako garunaren eremuan. Ikertzaileen arabera, gaitasun horiek epe luzera integratzen dira pixkanaka.\nIkasketak ondorioak izan ditzake ikaskuntzan; izan ere, emaitzen arabera, kirol-jarduera batekin (amateurra edo kirolaria) konpromisoa hartzean, hizkuntza ulertzeko gaitasunak hobetu daitezke.\nONURAGARRIA BAINO GEHIAGO\nNerabezaroan, erabakigarriak dira lagunak eta aisialdiko jarduerak. “Kirola eta nerabezaroa: aisialdirako alternatiba bat? “Real Madril Madrileko Unibertsitate Ikasketen Eskola-Europako Unibertsitateak antolatu zuen, eta kirola drogen kontsumoa eragin lezaketen testuinguruen ordezko aukera ludiko onenetako bat dela nabarmendu zen.\nDrogazaletasunari Laguntzeko Fundazioak (FAD) “Club del Buen Deportista” programa du. Nahi duten ikastetxe guztiek parte har dezakete ekimen horretan, kirol-jarduera haurtzarotik prebentzio-balioak irakasteko eta transmititzeko tresna gisa sustatzeko. Kirolak adimena, motibazioa eta ekintza lotzen dituzten mekanismoak eta ohiturak garatzen laguntzen du; kirola egiten duenaren plazera jartzen du pertsonen arteko harremanetan, objektu materialetan egin ordez; helburuak lortzeko ahalegin pertsonala eta taldekoa sustatzen du; eta arauak barneratzen eta horiek ezartzen eta errespetatzen laguntzen du.\nfísica-eu forma física-eu garun inteligencia-eu kirol


Euskal eskulturea zinemearen bidez errepasauko dau Rekalde aretoak - bizkaie.biz\nBizkaie! 2016-02-16 09:51 Zinemea\nGaur, martitzena, hasita, zortzi saioko zikloa eskainiko dabe Bilboko Rekalde aretoan, Eskulturea Euskadin zinemearen bitartez izenburupean. Bertoko eskultore ezagunenen ibilbidea eta joera artistiko nagusiak ezagutzeko filmak emongo ditue, adituen azalpen eta guzti. Lehenengo saioan, La pasion de Camile Claudel emongo dabe.\nGaur, martitzena, hasita, zortzi saioko zikloa eskainiko dabe Bilboko Rekalde aretoan, Eskulturea Euskadin zinemearen bitartez izenburupean. Bertoko eskultore ezagunenen ibilbidea eta joera artistiko nagusiak ezagutzeko filmak emongo ditue, adituen azalpen eta guzti. Lehenengo saioan, La pasion de Camille Claudel emongo dabe.\nJesus Lizasoren artelanakaz Rekalde aretoan ipinita dagoan erakusketearen osogarri da zinema zikloa. Dobako jarduerea da eta leku kopuru mugatua dago. Gaur, zezeilak 16, hasi eta apirilaren 19ra arte egingo ditue saioak, martitzenetan.\nEmonaldi bakotxean, film bat edo batzuk ikusi eta aditu baten azalpenak entzuteko aukerea egongo da. Esaterako, gaurko saioan, Jose Julian Bakedanok egingo dau berba. La pasion de Camille Claudel emongo dabe, arratsaldeko 18:00etan hasita. Bruno Nuytten-ek 1988an zuzendutako filma da hori eta gaztelaniaz azpititulauta emongo dabe.\nHurrengo emonaldiak (danak 18:00etan), honeek izango dira:\nZezeilak 23: Richard Serra, thinking on your feet (Maria Anna Tappeiner, 2007), jatorrizko bersinoan.\nMartiak 1: Sketches of Frank Gehry (Sidney Pollack, 2005).\nMartiak 8: Ikuska 9 (Jose Julian Bakedano, 1980, euskeraz eta gaztelaniaz), Three Basque sculptors (Jose Julian Bakedano, 1983) eta Nagel (Jose Julian Bakedano, 1984).\nMartiak 15: Oteiza 1908-2008... y sigo (Alberto Gorritiberea, 2008, euskeraz eta gaztelaniaz) eta Esculapio y otros materiales sobre Vicente Larrea (Juan Pablo Zabala, 2011, gaztelaniaz).\nApirilak 5: Chillida, retrato en casa (Jose Julian Bakedano, 1983) eta Zabalaga, el jardin del genio (Karmelo Vivanco, 2001).\nApirilak 12: Nortasuna (Pedro de la Sota, 1976) eta Dunbots (Gerardo Armesto, 1982).\nApirilak 19: Nestor Basterretxea, una declaracion (Jose Julian Bakedano, 2013, gaztelaniaz).


Artea ikusten Guggenheimen - Baleike.eus\nArtea ikusten Guggenheimen\nZumaiako Herri Eskola 2017-12-04 12:08\nBatxilergo 2. mailako Marrazketa Artistikoa eta Artearen Historiako ikasle eta irakasleak Bilbo hiriaren ikur bilakatu den Guggenheim museora joan ginen egun pasa, artea ikusten ikastera, azaroaren 30ean.\nEskultura moduan bideratu zuen Gehryk konposizioa eta sentsazio hori areagotu egin zen lainoak harrapatu gintuenean. Iraupen laburrekoa, baina harrigarria. Fujiko Nakaya japoniarraren 08025 eskulturak itsu-itsu agurtu gintuen. Horrela hasi genuen bisita: ikuskizunarekin esperimentatzen.\nSegidan, barneko espazio ikusgarrian lurrean eserita, David Hockney britainiarraren erretratuak ikusi genituen. Hockneyk 80 urterekin, behin eta berriz gai berdina irudikatu du: gizakia bere osotasunean, aulki berean eserita.\nArgazki-kamera desafiatuz, gizon eta emakume horien kolore, forma, postura, keinu, jantzi eta izaera ezberdinak ikusten disfrutatu genuen.\nOndoren, Anni Albers-en “Bista Ukitu” izeneko erakusketaren txanda izan zen. Berlindarra aitzindaria izan zen fiber act edo ehungintza-artean. Bauhaus eskolako izaera liberala izan arren, Albers-ek gizonezkoentzako mundu batean egin behar izan zuen bidea: eta asmatu egin zuen.\nHamaika oihal ikusi eta gozatu egin genuen harien testura, kolore eta formarekin. Arretaz begiratu genituen klip, kako edota azkoinaz egindako bitxiak ere.\nDiseinatzaile bikain honek sortu zigun interesarekin amaitu genuen bisita.


Hartu parte 3 klubak antolatu duen 2021eko inauterietako argazki lehiaketan\nPublikatuta: 2021/02/10 12:24 (UTC+1) Azken eguneratzea: 2021/02/18 15:53 (UTC+1)\n3 klubeko kideentzat\nGORETTI eta NIKOLE\nINHAR eta ILLARE\nIZAR eta GORANE\nUNAI eta DANEL\nJON eta NIKOLE\nEUNATE eta BEÑAT\nKAIET eta IZEIA\nARITZ eta UNAI\nJOKIN eta MAIDER\nLUCIA eta CLAUDIA\nELENE eta IRATI\nERIK eta IZEI\nUNAX eta NAHIA\nOIER eta ANE\nMAREN eta XABAT\nJOANES eta ENDARA\nEKHI eta NAHIA\nGarai bereziak bizitzen ari gara, eta, aurten, ez dugu inauteriak urtero bezala ospatzeko aukerarik izango. Hala ere, seguru, dagoeneko mozorroa prest duzuela!\nInauterietan beste norbait bilakatzeko aukera izaten dugu: besteak beste, marrazi bizidunetako pertsonaia, pailazo, sagu, cowboy, mediku, izurde, printzesa edo pirata izan zaitezke urteko sasoi honetan. Aurten ere, dotore mozorrotuko zarete, ziur, eta 3 klubean zuen mozorroak ikusteko irrikan gaude!\nNola mozorrotu zareten jakin nahi dugunez, inauterietako argazki lehiaketa antolatu dugu aurten ere. Parte hartzeko, mozorrotuta agertzen zaren argazkiak (gehienez ere 10) igo behar dituzu 3 kluba atariko argazkiak orrira. Inauterietako argazkiak igotzeko aukera izango duzue bertan, otsailaren 22ra arte.\nIrabazleak 3 klubaren opari-sorta bat eskuratuko du, eta irabazlearen izena otsailaren 24an argitaratuko dugu webgunean.\nJasotzen ditugun argazkiak webgunean egongo dira ikusgai. Horretaz gain, bideo berezi bat osatuko dugu jasotako argazki guztiekin telebistan emititu eta webgunean publikatzeko.\nGogoratu parte hartzeko beharrezkoa dela 3 klubeko kide izatea. Oraindik ez bazara bazkide, egon lasai, oso erraza da-eta! Kide egin orrian sartu, eta bertan eskatzen dizkizuten datuak eman behar dituzu.\nAnimatu eta parte hartu! Zure argazkien zain gaude!\nInauteriak Bilbo 2022


Egoi Ederrek irabazi du Urrakiko igoera, eta Gorka Apalantza bigarrena izan da - Uztarria (Azpeitia)\nEgoi Ederrek irabazi du Urrakiko igoera, eta Gorka Apalantza bigarrena izan da\n2008ko urr. 28a, 10:10\nEntrenamendu saioan eta lehen igoeran errepidea arriskutsua zegoen eta, ondorioz, istripu ugari izan zen\nHamabost gidari azpeitiar hartu zuten parte lasterketan; horietatik azkarrena Iñaki Alberdi izan zen\nUrrakiko Igoeran parte hartu zuen auto bat. Ikusle ugari bildu zen Urrakirako errepide bazterretan. (Nerea Uranga) Argazki originala\nXXVI. Urrakiko Igoera auto lasterketa jokatu zuten, Lagun Artea Eskuderiak antolatuta larunbatean. Egoi Ederrek irabazi zuen lasterketa orokorra Silver Car autoarekin. Haren atzetik, Gorka Apalantza errezildarrak egin zuen bigarren Urrakin, Subaru Impreza WRCrekin. Lehen azpeitiarra, berriz, Iñaki Alberdi izan zen, Porsche 911 GT3 autoarekin.\nHasiera zalapartatsua izan zuen auto lasterketak, parte-hartzaileen motor eta asistentziako autoaren sirena hotsekin. Labaina zegoen Urrakirako errepidea eta horrek nahiko lan eman zion gidariei, batik bat entrenamenduetan eta lehen igoeran. Hala dio Iñaki Alberdi auto gidariak: "Lehen igoeran labaina zegoen errepidea. Goizeko hotzarekin bustita zegoen eta horrek aurren-aurrenetik istripuak eragin zituen". Entredamendu saiotatik hasi ziren istripuak gertatzen, eta hori ez da ohikoa izaten. Bestetik, auto lasterketa ikustera joanda jende asko izan zen Urrakiko errepide inguruetan, 5000 lagun inguru, eta antolatzaileek lan handia izan zuten jendea leku seguruetara eramaten. Ondorioz, lasterketa aurreikusi baino ordu erdi beranduago bukatu zen.\nAlberdi gustura dago Urrakin egindako lanarekin: "Behintzat nire errekorra hobetu egin dut segundo batean. Hirugarrengo igoeran errepidea hobeto zegoen, eguzkiak lehortuta eta hiru segundo gutxiago behar izan nituen Urraki igotzeko. Hala, segundo batean hobetu dut neure denbora". Hurrengo auto lasterketa Aian izango da, baina Alberdik oraindik ez du erabaki han parte hartu edo ez.\nParte-hartzaile eta ikusle ugari\nauto gidarik parte hartu zuten Urrakiko Igoeran, eta horietatik hamabost azpeitiarrak izan ziren; errezildarrak, berriz, hiru.


30 « ekaina « 2020 « Prentsa oharrak\n21 Zabalguneko lehendakariak Gasteizko bizitegi-eraikinak birgaitzeko arau berria lantzeko lantaldearen lehenengo bilerara deitu ditu kontseilukideak\nKategoriak: Prentsa oharrak — Etiketak: 21 Zabalgunea, Ana Oregi, bizitegi-eraikinak birgaitzeko arau berria — Komunikazio Zerbitzua / Servicio de Comunicación — 14:07\nAtzo eratu zen Gasteizko bizitegi-eraikinak birgaitzeko arau berria lantzeko lantaldea, eta 21 Zabalguneko lehendakari Ana Oregik lehenengo bilerara deitu ditu administrazio kontseiluko kideak. Uztailaren 14an izango da bilera, eta hasteko, arau berria idazteko bildu diren agiri guztiak aztertuko dira, gaur bertan bidali baitizkiete horretaz arduratuko diren kontseilukideei.\nBatetik, Hiri Berrikuntzarako Udal Eragintegiaren laguntzen araua bidali zaie, zeina 2011ra arte egon baitzen indarrean. Arau hartan hipoteka-bermeak ezartzen ziren, etxebizitza edo lokala hamar urteko epean salduz gero laguntzak itzul zitezen ziurtatzeko. 21 Zabalgunearen laguntzen araua ere helarazi zaie, zeina 2012tik 2018ra arte egon baitzen indarrean. Bertan zehazten zenez, laguntzek interesik gabeko hipoteka maileguen izaera zuten, eta hamar urteko epearen barruan etxebizitza irabaziekin eskualdatzen bazen, itzuli egin beharko ziren.\nLehendakariak beste agiri hauek ere bidali dizkie kontseilukideei: 21 Zabalgunearen Estatutuak; laguntzen arau berria lantzeko oinarriak, Administrazio Kontseiluak 2020ko otsailaren 24an onetsitakoak, eta laguntzen arauaren zirriborroa, kontseiluari maiatzaren 4an aurkeztua. Azken hori lantzeko 2018ra arte indarrean egon ziren arauak eta onetsitako oinarriak baliatu dira. Berritasun hauek nabarmentzen dira: automatikoki itzuli beharrik gabeko laguntza bihurtzeko aukera kentzea; finantzatzen den kopurua benetako kostuaren % 100era igotzea; laguntzaren zenbatekoa itzultzeko epeak luzatzea, eta itzuli beharrik gabeko laguntzak mantentzeko aukera uztea, Udalaren kudeaketa-gomendio baten bidez.\n“Beharrezko informazio guztia bildu ondoren, kontseilukideei bidali diegu, zorrotz aztertzerik izan dezaten eta hilaren 14an arau berria idazteko lanari ekiterik izan dezagun, eraginkortasunez eta efikaziaz jokatu ahal izateko”, adierazi du Ana Oregik.\nKategoriak: Sailkatu gabea — Etiketak: koronabirusa, Salburuko eta Ariznabarreko rokodromoak — Komunikazio Zerbitzua / Servicio de Comunicación — 11:37\nUdal txosten batek berretsi egin du Gardelegiko zabortegian hondakin gehiago onartzearen bideragarritasun tekniko eta ekonomikoa\nKategoriak: Prentsa oharrak — Etiketak: bideragarritasun tekniko eta ekonomikoa, Gardelegiko zabortegia — Komunikazio Zerbitzua / Servicio de Comunicación — 11:33\nLurraldearen eta Klimaren aldeko Ekintzaren Saileko Hondakinen Kudeaketarako Atalak txosten bat egin du Gardelegiko zabortegiaren edukierari buruz eta hura handitzeko aukerei buruz. Bertan, instalazio horretan hondakin gehiago sartzearen bideragarritasun tekniko eta ekonomikoa berresten da. Dokumentuaren ondorioetan adierazten denez, legez behartuta dago hala eskatzen duten enpresen hondakinak onartzera, eta, horrez gain, Udalak irtenbide teknikoa du hondakin gehiago sartzearen inpaktua saihesteko, erakundeari kosturik ekarri gabe. Gainera, tona bakoitzeko ustiapen-kostua % 65era jaitsi daiteke; beraz, ekonomikoki, bolumen handiago onartzea onuragarria izango litzateke udal interesetarako.\nArlo juridikoan, horri buruz berariaz egindako txosten bat oinarri hartuta, argi geratzen da Gasteizko Udalak nahitaez onartu behar dituela indarrean dagoen zerbitzu-erregelamenduaren baldintzak betetzen dituzten hondakinak, erregelamendu horretan ezarritako muga eta baldintzekin.\nHondakinak sartzeko erritmo handiago hori konpentsatzeko, komenigarritzat jotzen da eraikuntza- eta eraispen-hondakinen instalazioa martxan jarri zenetik aktibo ez dagoen geldoen putzua eraberritzea.\nPutzu hori eraberritzeak ez luke eragin ekonomikorik izango udal kontuetan, zabortegia kudeatzeko kontratuan kostu gehigarririk gabe egin beharreko hobekuntzen barruan sartuta baitago. Txostenaren arabera, erreforma horrek 281.984 metro kubiko gehiago izatea ahalbidetuko du, eta horrek 211.488 tona hondakin gehitzea ekarriko luke.\nGaur egun, hondakinak onartzeko eskaerek 42.600 tona inguru hartzen dute, baina azpimarratu behar da eskaera horiek kuantifikatzeak ez duela esan nahi material hori azkenean Gardelegin utziko denik. Berez, 22.000 tona inguruko eskaerak onartu dira (horietatik 5.000 inguru sartu dira). Tona-kopuru handiagoa onartzeak ekar dezakeen eragin ekonomikoa aztertzean, hainbat aldagai hartzen dira kontuan, eta hortik ondorioztatzen da ezen eskatutakoaren guztizkoa hartuz gero, gutxienez 1.362.774 euroko diru-sarrera sortuko litzatekeela.\nUdalak lurraldetik datozen eta Gardelegin onartu behar diren hondakinen kopurua handitzea bere gain hartu behar duela eta har dezakeela egiaztatzeaz gain, txostenak azpimarratzen du ondorio hori urtero berraztertu behar dela, lau faktoretan oinarrituta: isurketa-tasak eta zerbitzuaren benetako kostua egokitzea, etorkizunean izan daitezkeen kostuak gehituta; hondakinen ekoizleak politika jasangarriagoetan inplikatzea; Ingurumen Organoak orain zabortegian erabiltzen ez diren eremuak handitzeko aukera ematea, eta obrak egitea ahalbidetuko duen aurrekontua izatea.


Basogintza aukerei buruzko aholkularitza saioa, eguenean, Nabarnizen - Busturialdeko Hitza : Busturialdeko Hitza\nBizisare Busturialdeko Garapen Iraunkorrerako Elkarteak Nabarnizko Udalagaz elkarlanean, basogintza aukerei buruzko saioa antolatu du urriaren 14rako (eguena); 19:00etan ipini dute ordua Gizarte Lokalean.\nKeko Alonso biologo eta Besaia proiektuaren eta Kolore Guztietako Basoak elkartearen kideak gidatuko du baso jabeei zuzenduta dagoen lansaioa. Radiata Pinuaren landaketak gainbeheran doaz gaixotasunak jota daudelako, eta arazoaz arduratuta daudenei zuzenduko zaie biologoa. Izan ere, alternatiba bila hasi dira basoen jabeak, eta bertoko zuhaitzetan oinarritutako proiektuetan jarriko dute arreta; Kontserbazio-basoak edo Kalitatezko Egurretarako Basoak bezalako proiektuetan sakonduko dute Alonsogaz.\nAzaroaren 25ean bigarren hitzaldi bat eskainiko du Alonsok, ordu eta leku berean.